O’zbekiston Milliy kutubxonasida kinorejissyor Zulfiqor Musoqov bilan ijodiy uchrashuv bo’lib o’tdi. | Xurshid Davron kutubxonasi\nO’zbekiston Milliy kutubxonasida kinorejissyor Zulfiqor Musoqov bilan ijodiy uchrashuv bo’lib o’tdi.\nMuallif Adib: O'zbek tarixi, adabiyoti va madaniyati, TV, FOTO, VIDEO, AUDIO, Yangi kitoblar va asarlar taqdimoti 17.12.2013 izoh yo'q\nАлишер Навоий номидаги Ўзбекистон Миллий кутубхонасида таниқли кинорежиссёр, сценарист, Ўзбекистон Республикаси санъат арбоби Зулфиқор Мусоқов билан ижодий учрашув бўлиб ўтди.Учрашув ўтказишдан асосий мақсад ёш авлодни баркамол қилиб тарбиялаш, уларнинг билимини, маънавиятини оширишга, кино оламининг ўзига хос машаққатли меҳнати ва масъулиятини санъат ихлосмандларига етказиб беришдан иборатдир..\nИжодий учрашувда кинорежиссёр билан ҳамкорликда фаолият олиб борган ижодий жамоа — актриса Раъно Шодиева, рассом Мария Сошина, киношунос, журналист Ойбек Вейсал ўғли, Мастура Исҳоқова ҳамда ОАВнинг ходимлари, санъат ихлосмандлари, кутубхона аъзолари иштирок этишди.\nУчрашув давомида йиғилганлар режиссёр ҳамда актёрларнинг ҳаёти ва ижоди, эришган ютуқлари ҳақида маълумотга эга бўлиш билан бир қаторда кино оламидаги ўзига хос қийинчиликлар, машҳурликнинг шоҳсупасига кўтарилиш жараёнидаги довонлар хусусидаги ўзларини қизиқтирган саволларга жавоб олишди.\nШунингдек, Зулфиқор Мусоқов сценарийси асосида, режиссёр Темур Мусоқов суратга олган «Бекатдаги одам» фильмининг трейлерини томоша қилишди.\nЗулфиқор (Жамол) Мусоқов 1958 йил, 19 январда Тошкент шаҳрида таваллуд топган. 1981 йил Тошкент театр ва рассомлик институтининг режиссёрлик факультетини тугатган. 1989 йил режиссёрлик ва сценарий муаллифлиги Олий курсини тамомлаган.\nСуратга олган фильмлари: «Суд куни» (1983), «Қалдирғоч» (1988), «Аскар эртаги» (1989), «Абдуллажон ёки Стивен Спилбергга хат» (1991), «Бомба» (1995), «Истайман» (1996, биринчи ўзбек-япон фильми), «Кичкина табиб» (1997), «Аёл зоти» 24 серияли телесериали (1998, ЮНЕСКО ва Буюк Британия), «Ойижон» (2000), «Осмондаги болалар-1» (2002), «Калиш» (2002), «Осмондаги болалар-2» (2003), «Ўзимизнинг одам» 10 сериялик телесериали (2004, СТС, НТВ, Россия), «Ватан» (2006), «Суиқасд» (2006), «Ярим ойли шарқий дарвоза» (2008), «Куз» (2008).\nДавлат мукофотлари:- 2003 йилда «Меҳнат шуҳрати ордени» билан тақдирланган.\n2006 йилда «Ўзбекистонда хизмат кўрсатган санъат арбоби» унвонини олган.\nМанба: www.mezon.uz (Матн муаллифи Нигора Умарова)\nРодина / Vatan (2006)\nКИНОРЕЖИССЁРЛАР ЗУЛФИҚОР МУСОҚОВ ВА ЖАҲОНГИР АҲМЕДОВ БИЛАН СУҲБАТ\n“Дилдан суҳбат” лойиҳасининг бу галги меҳмонлари режиссёрлар Зулфиқор Мусоқов ҳамда Жаҳонгир Аҳмедов. Бу икки режиссёрни таклиф этганимиздан мақсад, «Даракчи»нинг 46-сонида чоп этилган суҳбатда актрисалар: Асал Шодиева, Шаҳзода Муҳаммедова, Севара Солиевалар кўтарган мавзуларга уларнинг муносабатларини билиш ва кино оламидаги мавжуд муаммоларга қайсидир маънода жавоб топиш…\nФеруза Нодирова: — Бугун сизлар билан кўришиб турганимдан бениҳоя хурсандман. Суҳбатни кино оламида алоҳида из қолдирган «Олтин гепард» Тошкент Халқаро кинофоруми таассуротларидан бошласак, дегандим. Зулфиқор ака, кинофорум айниқса, сизнинг ҳаётингизда энг унутилмас лаҳзалари билан ёдингизда қолса ажабмас…\nЗулфиқор Мусоқов: — Албатта! «Олтин гепард» Тошкент Халқаро кинофоруми ғолибларидан бирига айланишимни сира кутмагандим. Очиғи, «Энг яхши актёр» номинациясидан юқори бўлган соврин менга насиб қилмайди, деган фикрда эдим. Аммо бу номинацияда Нозим Тўлахўжаевни эълон қилишди. Шунда ўзимга ўзим «Бўлди, совриндан қуруқ қолдинг», дедим. Кейин «Энг яхши режиссёр» номинациясида ғолиб бўлсам, деган умид уйғонди. Бироқ бу ўринда хитойликлар муносиб кўрилди. Шунда ёнимда ўтирган қизимга «Юр, кета қолайлик», дейишга тушдим. У бўлса: «Дада, охиригача ўтирайлик, сабр қилинг», дея юпатгандек бўлди. Энг ёмони, совриндан умидвор ўн иккита номинантнинг юрагини ҳапқиртириб, ғолиблар дарров эълон қилинмади. Орада концерт дастури тақдим этилди. Ичимиздан нима ўтгани ўзимизгагина аён. «Олтин гепард» Тошкент Халқаро кинофорумининг бош соврини учун менинг номим эълон қилинганида рости ҳушимдан кетай дедим, қулоқларимга ишонмадим. Ўша вақт кўнглимдан кечган ҳис-ҳаяжонни сўз билан ифода этиб беришим жуда қийин. Шуни айтиб ўтмоқчи эдимки, «Қўрғошин» фильмини суратга олишга яқиндан ёрдам берганлар билан бир қаторда, оёғимдан чалишга уринганлар ҳам талайгина бўлди. «Қўрғошин»нинг сценарийси Ўзбеккино Миллий агентлигининг бадиий кенгашида тўрт маротаба муҳокама қилинди. У ерда айтилган фикрларни эшитсангиз, тепа сочингиз тика бўлиши шубҳасиз. Сценарий йигирма саккиз варақ бўлса, баъзиларнинг ёзган эътирозлари эса қирқ тўрт варақ. Энг қизиғи, бу «диссертация» аёл кишининг номидан ёзилган. Ваҳоланки, бу ишни ким қилгани кундек равшан. Шунда Шуҳрат Ризаев «Бу очиқдан очиқ фитна-ку!» деди. Эринмасдан ёзилган қирқ тўрт вароғлик эътирозлар ҳавога учди. Фильмнинг сценарий масаласида режиссёр Жаҳонгир Қосимов, кино мутахассис Хайрулла Жўраев яқиндан ёрдам берди. Улардан жуда миннатдорман.\nФ.Н.: — Жаҳонгир, «Олтин гепард» Тошкент Халқаро кинофоруми доирасида тақдимоти ўтказилган тижорат фильмларини кўриш учун Алишер Навоий киносаройига «оқиб» келаётган томошабинни кўрган ҳайъат аъзолари ҳайратдан ёқа ушлади. Албатта, томошабин учун фильмнинг давлат ёки тижорат маҳсулотилигининг аҳамияти йўқ, улар савияли кинокартинани тамоша қилиш учун келишади. Бу борада қандайдир олтин ўрталикни топиш керакмикан?\nЖаҳонгир Аҳмедов: — Негадир, умумий кино тушунчаси тобора йўқолиб, ўрнига тижорий ва давлат фильмлари, деган тушунча авж оляпти. Гўёки, бу иккиси қарама-қарши майдон-у, у ердаги ижодкорлар бир-бири билан жангга чиққандек. Таклифим, «Ўзбеккино» раҳбарияти, устоз режиссёр билан йиғилиб, шу икки тушунча бирлаштирилиши керак. Ёдингизда бўлса, бир неча йиллар аввал Голливвуд, Болливуд фильмлари ёшларимиз диққат-эътиборини жалб қилган эди. Бугунги кунда эса ёш томошабинлар ўзимизнинг ёш актёрларга тақлид қиляпти. Демак, мана шу тижорий фильмлар орқали ўзбек томошабинларини ўзимизда сақлаб қола олдик. Бу ҳам бир катта ютуқ. Ҳозирги кунда ўзим жамғарган маблағга муаллифлик фильмини суратга олишни бошладим. Худо хоҳласа, шу кинокартинам билан «Олтин гепард» Тошкент Халқаро кинофорумида қатнашиш ниятим бор.\nФ.Н.: — Сизлар профессионал ижодкор сифатида ҳаваскорларнинг кинога кириб келишига қандай қарайсизлар?\nЗ.М.: — Кинотеатрга ўн тўрт ёшдан йигирма тўрт ёшгача бўлган томошабин ташриф буюради. Лекин аҳолимиз фақат ёшлардан иборат эмас-ку! Биз ёш вақтимизда муаллифлик, давлат фильмларини намойиш қиладиган алоҳида кинотеатр бор эди. Бу саволга Ўзбеккино Миллий агентлиги жавоб берса тўғрироқ бўлади. Боиси, кинотеатрнинг синган ўриндиғидан тортиб, режиссёрларнинг ишигача улар жавоб беради. Хусусий киностудияларда суратга олинаётган фильмларга сира қаршилигим йўқ. Чунки давлат бюджетига олинаётган, «саёз», дейишга ҳам тилинг бормайдиган кинокартиналар бор. Назаримда ҳамма нарса режиссёрга боғлиқ. Шахсий фикрим, бунга кимдир қўшилмаслиги мумкин: охирги олти йилда томошабиннинг диди ўта паст даражага тушди! Бунга нопрофессионал одамларнинг пул ишлаш, бир кунлик шуҳрат топиш мақсадида кинога кириб келиши сабаб. Уларнинг халқ устидан бундай эксперимент ўтказиши катта жиноят! Камига бундай «режиссёр» ва ёш «актёр, актрисалар» ТВга чиқиб олади, қани энди иккита гапни бир-бирига қўшиб гапиролса?! Уларни «Ўзбек киносининг «юлдузи», дейишади. Мана шу «юлдуз», деган тушунчага мутлақо қаршиман. Ўзбек киносининг остонасини ҳатлаб ўтганимга йигирма йил бўлди. Ўн саккизта фильм яратган режиссёр сифатида бу гапларни куйиниб айтишга ҳақлиман, назаримда. Рости, юқоридаги каби жараёнга аввал ғазабланардим, аста-секин кўникиб ҳам қоларкан киши. Шуни алоҳида таъкидлашни истайман, ёш режиссёр Умид Ҳамдамов «Олтин гепард» Тошкент Халқаро кинофорумининг бадиий кенгаши назарига тушганидан ва “Энг яхши қисқа метражли фильм” номинациясида дипломни қўлга киритганидан хурсанд бўлдим. Бундай ёшлардан умидимиз катта. У каби ёшлар тижоратни ўйламайдиган, киноматографик маданиятга эга ижодкор.\n«Ўзбеккино»га сценарийни тақдим қилаётган режиссёрга «қайси институтни тугаллагансиз?» деган саволни қўйиш керак. Худди фильмга лицензия берилгани сингари, режиссёрга ҳам лицензия берилиши лозим. Шунда балки, мавжуд муаммога ечим топилар. Шу сингари клип, реклама суратга олиб юрган операторларнинг кинога кириб келишига чек қўйиш учун шу мутахассисликда таҳсил олганми, йўқми, шуни текшириш керак. Яна бир таклиф, Санъат институтида махсус олий курс жорий қилинса, мақсадга мувофиқ бўларди.\nЗ.М.: — Жаҳонгир, бу яхши таклиф. Аммо орзулигича қолиб кетади. Чунки Малик Қаюмов ҳаётлигида “Киночилар бирлашмаси” қошида олий курс ташкил қилганмиз. Бир йилда учтагина йигит ўқиш истагида келди, холос. Сиздек соғлом фикрлайдиган ёшлар афсуски кам.\nФ.Н.: — Зулфиқор ака, назаримда тижорат фильмларининг рекламаси кўп айланишига қаршисиз, тўғрими?\nЗ.М.: — Киноларни тарғиб аниқроқ айтсак, реклама қиладиган бу ТВ бўлиб қолди. Тижорат фильмлари ҳақида бонг урадиган «25-кадр», «Кинотеатр», «Кинотақдим», «Киномания», «Кинонигоҳ» кўрсатувларининг ишлаш тартиби деярли бир хил. Интервью бермаган биргина фильм қоровули қолади, холос. На ўзбек, на рус сифат актрисаларнинг гапираётган гапини эшитиб, кулишингини ҳам, йиғлашингни ҳам билмайсан. Биронтаси актёрлик маҳоратига эга эмас, ҳаваскорлар. «Суиқасд» фильмини суратга олганимда «Кинотеатр» кўрсатуви орқали шу каби баъзи кўрсатувларнинг ишлаш механизмини билиб олганман. Ҳар куни интервью олгани келаверишарди. Ижодий гуруҳнинг биронтаси интервьюдан бенасиб қолмаган. Шунда фильмимнинг продюсерига «нима қиляпсиз, эртага мени устимдан кулишади-ку!» деганимда, продюсер «реклама учун пулини тўлаб қўйганмиз», деган. Нега кино ҳақидаги кўрсатувда давлат фильмлари учун бир ярим дақиқагина вақт ажратилади? Ўзим гувоҳ бўлган мисол, «Кинотеатр» кўрсатуви эфирга кетяпти. Киношунос Шуҳрат Ризаевнинг қизиқарли суҳбати бўлиниб, тижорат фильмининг рекламасига ўтиб кетилди. Буни кўриб, Шуҳрат аканинг қон босими ошиб кетди. Агар фильмини реклама қилиш мақсадида юрганлар эфир вақтининг пулини қонуний равишда тўлайдиган бўлса, кафан гадо бўлади. Айтмоқчи бўлганим, тижорат фильмларининг ортиқча тарғиботига чек қўйиш керак. Ҳамма нарсада меъёр бўлиши лозим. Масалан, «Киномания»нинг бошловчиси Лола Зуннунова кино ҳақида нима билади? Сўнгги пайтда мен билан ҳам зўрға саломлашадиган бўлиб қолган.\nЖ.А.: — Бутун дунё маҳсулоти рекламанинг кучи билан харидорга етиб боради. Шу маънода давлат киноларининг ҳам рекламасини кучайтириш керак. Рекламанинг ёмон тарафи йўқ, менимча.\nФ.Н.: — Кино бу яхши маънода бизнес. Фикримга қўшиласизми?\nЗ.М.: — Кечагина бир продюсер йигит уйимга келиб, бир юз йигирма минг долларни олдимга қўйиб «Қўрғошин» фильмини кўрдим. Менга бир кинокартина ишлаб берсангиз, фақат тижорат фильми бўлсин. Фақат пулимни қанчада чиқариб беришингизни айтинг», дейди. Умримда бунча пулни кўрмаганман. «Ука, пулингизни яшириб қўйинг», дедим. Агар фильмни олдиндан кассабоп бўлиши маълум бўлганида, ҳозир ҳамма ўзини кино бизнесига урган бўларди. Шахсан мен бир сўмни ҳам фильмга тикишга қўрқаман. Чунки, бизни ишимизда таваккалга асосланмасдан илож йўқ.\nФ.Н.: — Бугунги кунда баъзи режиссёрлар сценарийсиз ҳам йўл-йўлакай фильм суратга олишяпти. Сценарий масаласида “Ўзбеккино” Миллий агентлиги ҳам қандайдир талаблар жорий қилиши керак, назаримда.\nЗ.М.: — Фикрингизга қўшиламан. Лекин ҳозирги ишланаётган фильмларга оригинал сценарий ҳам керак бўлмай қолди. Бир куни Шерзод исмли йигит олдимга келиб «Ака, мана бу дискда корейс фильми бор. Бир-икки жойини ўзгартириб беринг, пул ишлашимиз керак», деди. Табиийки, таклифини рад этдим. Лекин ўша корейс фильми «Мактуб» номи билан катта экранларга чиқди. Мана баъзи тижорий фильмларнинг ўзбек киносига қўшаётган ҳиссаси. Бу муаммони Ўзбеккино Миллий агентлигининг фильмларга лицензия берадиган бўлимигина ҳал қила олиши мумкин. Лекин ҳозирги режиссёр аввалдан сценарийни тасдиқлатиб олмай, қирқ минг долларга фильм суратга олиб, «илтимос, тушунинг, анчагина маблағим кетди», деган илтижолар билан бадиий кенгашга топширади. Улар ҳам ноилож лицензия беради. Бироқ бу каби фильмлар кассаси ўзини оқлаётгани йўқ. Яна бир мисол, ўн икки йил олдин Юра Сабитов менинг сценарийим бўйича «Бахт қадри» фильмини суратга олган. Худди шу кинокартинанинг бир-икки жойига қалам текказиб, «Ўзбеккино» Миллий агентлигига олиб борган. Аъзам Ғиёсовоч эса «Зулфиқор Мусоқовдан рухсат олиб келинг», деган. Ўша режиссёр қизга «Яхшиси, «Ўзбеккино»дан тайёр сценарийни сотиб олинглар. Қолаверса, кинога бундай қадам билан кириб келмайди», деб маслаҳат бердим. Лекин менинг сценарийим асосида «Сароб» номи билан катта экранга фильм чиқаришга кимдир рухсат берган. Эътибор берган бўлсангиз, «сценарий муаллифи», деган титр йўқ. Бу каби ижодкорлар халқнинг олдида жавобгарликни ҳис қиладими, ўзи? Энг қизиғи, мени кўрса ҳам кўрмаганликка олиб кетади, ҳайрон қоламан.\nФ.Н.: — Актрисалар билан бўлган суҳбатда улар продюсерларни гадойликда айблашди.\nЗ.М.: — Гонорар борасидаги саволингизга жавобни аниқ мисол билан келтираман. «Қўрғошин» фильмининг киносиновига машҳур ёш актёр келди-да, «гонорари қанча бўлади?» деди. Сметани олиб, «бир миллион ўттиз олти минг сўм», дедим. «Нима деяпсиз?» деб чиқиб кетди. Фильмда Бобур Йўлдошевнинг севгилиси ролини ижро этган актриса эса икки юз ўн икки минг сўмгина гонорар олган. Ваҳоланки, шу ролга тижорат фильмларининг “юзи”га айланиб қолган иккита актриса келиб, бири «беш юз доллар», иккинчиси «тўрт юз эллик доллар берасиз», деди. Талабни қаранг!\nЖ.А.: — Тўғри, бош роль ижрочилари катта миқдорда гонорар сўраётган бўлиши мумкин. Лекин хусусий киностудияларда бундай маблағнинг ўзи йўқ. Тўрт минг доллар миқдоридаги гонорар худди совун кўпигига ўхшайди. Узоқдан қарасангиз, кўпиради, лекин ушлаб кўраман, десангиз қўлингизга ҳеч нима илинмайди. Қолаверса, продюсер кимга қанча гонорар беришни жуда яхши билади. Актрисаларнинг интервьюсини ўқиб, Севара Солиевага ҳурматим ошди. “Гонорар ҳақида гапиришга ёшлик қиламиз. Ҳали ўз устимизда ишлашимиз керак”, деган ўринли фикр айтган. Режиссёр, актёрларнинг мақсади ўз кўнглидаги ғоя ва маҳоратини фильм тарзида халққа етказиш. Маблағ иккинчи даражада бўлиши керак. Моддий масалада муаммо келиб чиқмаслиги учун аввал бошидан продюссер билан келишиб олишлари керак, режиссёр билан эмас.\nФ.Н.: — Ёш актрисалар билан суҳбат қилганимизда, Асал Шодиева гонорарсиз, давлат фильмида суратга тушишга тайёрлигини билдирди. «Негадир биздек ёш актрисаларни давлат фильмларига таклиф қилишмайди», деган фикрни айтди.\nЗ.М.: — Албатта бу каби актрисалар давлат фильмида ишлашга ҳақли. Уларнинг келажаги ҳали олдинда.\nЖ.А.: — Ёш актёр ва актрисаларни давлат фильмларига жалб қилиш керак. Улар фильмларда тинимсиз кўриняптими, демак ишлаш, халққа нимадир бериш истаги билан ёняпти. Шунинг учун ёш ижодкорларни савалашдан бироз тийилиш керак. Актёрларнинг ижод қилишга бўлган иштиёқини сўндиришнинг нима кераги бор?\nФ.Н.: — Савиясиз фильмлар ҳақидаги фикр-мулоҳазалар меъдангизга тегмадими? Бу жараён қачонгача давом этади?\nЗ.М.: — Қозоғистонда тижорий фильм деган тушунча йўқ. Бари муаллифлик фильмлари. Бюджети эса миллион долларни ташкил қилади. Қисқаси, «Ўзбеккино»дан вакил чиқиб, «бир йилда етмишта фильм ишланди», деган билан иш битмайди. Савия-чи? Бу гапларни режиссёр сифатида оғриниб гапиряпман. Таксига чиқсам, ҳайдовчилар таниб қолиб “Ака, кеча бир фильмга тушгандим. Нега бунақа фильмлар суратга олишади?” дейди. Шундай фикрларни эшитиб, хўрлигим келади. Бу ҳақда жон куйдиравериб, сочим оқариб кетди.\nЖ.А.: — Билишимча, уларнинг кинотеатрлари бўм-бўш турар экан, томошабин йўқ. Яхшими-ёмонми, тижорат фильмлари томошабинни кинотеатрда ушлаб турибди. Бор эътиборни саёз фильмларга қаратиб, танқид қилишнинг ҳожати йўқ. Уларнинг умри қисқа, яшамайди ҳам. Ғалвирдан тушиб қолаверади. Ўзингнинг уйингда райҳон кўкартиролмасанг, қўшнининг уйига олма экиб нима қиласан? Президентимиз замон қаҳрамонини олиб чиқиш талабини қўйганлар. Назаримда, саёз фильмларни саралашни томошабинга қолдириб, замон қаҳрамонини излашга вақт кетказсак, мақсадга мувофиқ бўларди.\nФ.Н.: — Негадир бугун продюсерларнинг олдида режиссёрларнинг роли орқа планга ўтиб қолгандек…\nЗ.М.: — Продюсерлар ҳозирги ёш актёрларга бюджетдаги ярим маблағни сарфлашади. Қолган эътиборга лойиқ актёрлар, ижодий гуруҳ пулини ололмай сарсон юради. Бу тижорий фильмми ёки бировнинг маблағи ва ишончини суистеъмол қилиш? Тўғри, кино бизнес. Лекин ҳаққоний бўлиши керак.\nЖ.А.: — Тўппа-тўғри. Кинога безнес деб қараш бошланганидан буён продюсерлар биринчи планга ўтиб қолган. Пули бор одам мусиқа буюртма қиляпти, дегандек гап-да бу. Мен каби ижодкорлар мазкур жараённинг қурбонига айланмаслигимиз учун юзага қалқиб чиқиш мақсадида ижодни бўшаштираётганимиз йўқ. Бунда албатта продюсернинг талабидан келиб чиққан ҳолда севги, юморли саҳналардан фойдаланамиз.\nФ.Н.: — Жаҳонгир, ёш актрисалар билан суҳбат қилганимизда, тижорат фильмларидаги мавжуд камчиликларни режиссёрларнинг бўйнига қўйишди. Бачкана, четдан қараганда эриш туюладиган саҳналарни режиссёрнинг талаби билан ижро этишларини яширишмади.\nЖ.А.: — Асал, Шаҳзода, Севарани ҳурмат қиламан. Халқ фильмдаги қаҳрамонлари орқали уларни яхши кўради. Лекин актрисаларнинг интервьюсини ўқиб, рости, кулгим келди. Нима, улар режиссёрнинг талабини индамай бажарадиган онгсиз мавжудодми? Ё режиссёр уларнинг пешонасига милтиқ тираб ишлатганми? Уларнинг ягона мақсади машҳурликка эришиш бўлган, вассалом. Асал Шодиеванинг “Давлат киносида суратга тушишимиз учун аввал хусусий фильмларда ўзимизни чиниқтиришимиз керак. Ботқоқни кўрмагунча, зарнинг қадрига етмайди киши”, деган гапидан рости хафа бўлдим. Ахир хусусий кино орқали халққа танилиб, шу майдондан нон топаётганини унутиб, уни ботқоққа қиёслаган. Кино бу — режиссёр, актёрларнинг уйи. Оиланинг катталари ва ёшлари бор. Табиийки, ёшлар бебошроқ бўлади. Лекин оилада бўлаётган гапларни кўчага олиб чиқиш бу —нотўғри. Остона ҳатлаб кўчага чиқиб, «бу ботқоқ, бошқа оила топгунимча, шу ерда яшаб турибман”, демайсиз-ку!\nЗ.М.: — Жаҳонгир, улардан хафа бўлишингиз ноўрин. Чунки улар ёшлигига борган, ҳаётнинг баланд-пастини ҳали кўрмаганда. Қалбингизни сал кенгроқ қилинг. Актрисалар сценарийни ўқиб, ўз истаги билан фильмда суратга тушдими, айбни режиссёрга тўнкашнинг кераги йўқ. Ёш актриса ва режиссёрларни ўзига тортадиган иккита шайтон — катта миқдордаги пул ва машҳурлик заҳарлайди.\nФ.Н.: — Бугунги кун томошабинининг дидини қай даражада баҳолайсизлар?\nЗ.М.: — “Киночилар уйи”даги томошабинни кўриб, рости, хафа бўлиб кетдим. Залнинг энг орқа ўриндиғида ўн иккита қиз ва йигит ўтирибди. Уларга экранда намойиш қилинаётган фильмнинг қизиғи йўқ, бошқа иш билан машғул.\nЖ.А.: — Ресторанга пул йўқ, денг (кулади). Тўғри, бу сингари “томошабин”лар ҳам йўқ эмас. Лекин тан олиш керак, бугунги кунда томошабиннинг диди анча юқорига ўсган. Кинотеатрда намойиш этилаётган фильм ёқмаса, кассадан пулини қайтариб оляпти. Бу ҳолат биз режиссёрлардаги масъулятни икки карра оширяпти. Режиссёрларга ўз вақтини ишониб топшираётган томошабиннинг олдидаги бурчимиз — ўз устимизда ишлашдан иборат. Пул, бир кунлик шуҳрат, кимгадир ёқиш учун эмас, ўзбек киносининг савиясини кўтариш йўлида бир ёқадан бош чиқаришимиз лозим.\nФ.Н.: — Мазмунли суҳбат учун ташаккур!\n(Tashriflar: umumiy 302, bugungi 1)\nTeg(lar) Zulfiqor Musoqov\nXurshid Davron & Sarvara. Sen kelar yo’llarga tikildim bedor…\nZulfiqor Musoqov: Unga dastxatingiz kerakmas…


Гидрометеорология хизмати маркази эртага, 5 август куни қандай об-ҳаво кутилаётганини маълум қилди.\nТошкент шаҳри. Ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 21-23 даража, кундузи 36-38 даража иссиқ бўлади.\nҚорақалпоғистон, Хоразм вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 20-25 даража, кундузи 28-33 даража иссиқ бўлади.\nБухоро ва Навоий вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 22-27 даража, кундузи 34-39 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 20-25 даража, кундузи 34-39 даража иссиқ бўлади.\nҚашқадарё ва Сурхондарё вилоятлари. Ҳаво бироз булутли бўлади, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 22-27 даража, кундузи 34-39 даража иссиқ бўлади.\nАндижон, Наманган ва Фарғона вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 20-25 даража, кундузи 32-37 даража иссиқ бўлади.\nРеспубликанинг тоғли ҳудудлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 12-17 даража илиқ, кундузи 25-30 даража иссиқ бўлади.\n10:18 / 08.03.2021\n07:43 / 08.03.2021\nБугун Ўзбекистонда булутли об-ҳаво бўлади, ёғингарчилик кутилмайди\n10:53 / 06.03.2021\n7 март куни Ўзбекистонда кутилаётган об-ҳаво маълумоти\n07:42 / 06.03.2021\nБугун айрим вилоятларда ёмғир ёғади, момақалдироқ бўлиши мумкин


11.07.2018 14:44 0 1248\nБугун, 11 июль куни дунё бўйлаб Халқаро шоколад куни нишонланмоқда. Бу байрам французлар томонидан ўйлаб топилган бўлиб, 1995 йилдан буён нишонлаб келинади.\nБу кунда баъзи мамлакатларда шоколад кунига бағишланган фестиваллар ва бошқа байрамлар ўтказилади. Шоколад ишлаб чиқарувчи заводлар, қандолат фабрикаларида экскурсиялар уюштирилиб, меҳмонларга шоколад тарихи, унинг нимадан тайёрланиши ҳақда маълумотлар берилади, дегустациялар ўтказилади.\nШоколад таъми ва фойдали моддаларга бойлиги билан ширинликлар орасида энг машҳури. Қора шоколад эндорфин моддаси – бахт гормонининг ажралишига ёрдам беради ва кайфиятни кўтаради.\nАгар шоколад жону дилингиз бўлса, демак бугун сизнинг байрамингиз. Байрамингиз билан, шоколадхўрлар!\nЖамият 13/02, 16:29\nЖамият 13/02, 18:50


Ўзбекистон ҳудудларидаги маҳаллаларда 1164 та спорт майдончаси қурилади – Газета.uz\nФото: Мухаммад Амин / ЎзА\nLotinchada 8 ноябр 2021, 19:22 Спорт\nЎзбекистон вилоятларидаги маҳаллаларда бадминтон, стритбол ва «Workоut» спорт турлари билан шуғулланишга мўлжалланган 1164 та спорт майдончаси қурилади. Президент 5 ноябрь куни тегишли қарорни имзолади.\nИкки ой муддатда спорт майдончаларига қўйиладиган талаблар асосида ҳамда ҳудудларнинг ўзига хос хусусиятлари, аҳолининг қизиқиши ва хоҳиш-истаклари, аҳоли сони ва инфратузилмани инобатга олган ҳолда, спорт майдончаларининг намунавий лойиҳалари ишлаб чиқилади.\nҲужжат билан спорт майдончаларининг аҳоли яшаш жойларига қулай ва халқаро талабларга мос равишда ташкил этилиши, спорт майдончалари қопламаси тартан-синтетик қопламадан бўлиши, аҳоли барча қатламларининг ёши ва қизиқишларига мос бўлишига эътибор қаратиш белгиланган.\nСпорт майдончалари фойдаланиш хусусиятини йўқотмаган ҳолда ва тегишли жойлашувига кўра вилоятлар ва Тошкент шаҳар ҳокимликлари ҳисобидан маҳалла фуқаролар йиғини ёки уй-жой мулкдорлари ширкатларига текин фойдаланиш ҳуқуқи асосида берилади. Ўрнатилган ускуналарни сақлаш ва таъмирлаш билан боғлиқ харажатлар эса ҳокимликлар бюджетидан ажратилади.\nҲужжат билан Ўзбекистонда ҳар йили спортнинг устувор турлари бўйича мусобақалари ўтказилади:\nюриш ва югуриш бўйича — «Tashkent Marathon», «Samarkand Half Marathon» ва «Zaamin Ultra» халқаро марафонлари, «Sky Camp Bostanliq» триатлон ва йога марафонлари, «Барча рекордлар бизники!» (5 ва 10 минг қадамга), турли масофаларга югуриш бўйича «Янги рекордлар сари!»;\nмини-футбол бўйича — «Янги Ўзбекистон ёшларимиз», «Соғлом оила — Янги Ўзбекистон таянчи» (оилавий жамоалар ўртасида) «Раҳбар кубоги» (давлат органлари ва ташкилотлари ходимлари ўртасида);\nбадминтон бўйича — «Баҳор маликалари», «Бадминтон лигаси» (умумий ўрта ва профессионал таълим муассасалари ўқувчилари ўртасида), «Раҳбар кубоги» (давлат ва нодавлат ташкилотларининг ходимлари ўртасида) ва «Имкониятингиздан кўпроғини бажаринг!» (аҳолининг кенг қатламлари ўртасида);\nстритбол ва «Workоut» бўйича — «Рекорддан — янги рекордга!» ва «Гиёҳванд моддаларга қарши!» (таълим муассасалари ўқувчи ва талабалари ўртасида), «Муҳими ғалаба қозониш эмас, балки қатнашиш!» (маҳалла жамоалари ўртасида), «Қишлоғинг учун ғалаба қозон!» (қишлоқ жамоалари ўртасида), «Соғлом танда — соғлом фикр!» (давлат ва нодавлат ташкилотларининг ходимлари ўртасида).\n2022 йил 1 январдан бошлаб спортнинг устувор турлари бўйича ҳудудларда иқтидорли ёшларни аниқлаш, танлаш ва саралашнинг (селекция) 3 босқичли тизими жорий этилади:\nбиринчи босқичда — спортчилар ўртасида туман (шаҳар) мусобақалари (туман/шаҳар ҳокими кубоги);\nиккинчи босқичда — туман (шаҳар) мусобақалари ғолиблари ўртасида вилоят мусобақалари (Қорақалпоғистон Республикаси Вазирлар Кенгаши Раиси, вилоятлар ва Тошкент шаҳар ҳокимлари кубоги);\nучинчи босқичда — вилоят мусобақалари ғолиблари ўртасида республика мусобақалари.\n2021 йилдан бошлаб дастур ва параметрлар тўлиқ бажарилгунга қадар ҳар йили 104 миллиард сўмдан маблағлар ажратилади.\nҚарорда белгиланган спорт мусобақаларини ўтказиш, ғолиб ва совриндорларни рағбатлантириш билан боғлиқ ҳар йилги харажатлар Давлат бюджети параметрларида Туризм ва спорт вазирлиги учун кўзда тутиб бориладиган маблағлар ҳисобидан қопланади.\nҲар йили март ойи якунига қадар ҳудудлар кесимида спортнинг устувор турлари бўйича мусобақаларни ўтказиш вақти, жойи ва манзиллари, тренерлар, ҳакамлар ва бошқа батафсил маълумотлар www.jtdss.uz платформасида жойлаштирилади ва ОАВ орқали кенг тарғиб этилади.


“Ал-адаб ал-муфрад” китобида фарзанд тарбияси – Imom Buxoriy xalqaro ilmiy-tadqiqot markazi\nHome / МАҚОЛАЛАР / “Ал-адаб ал-муфрад” китобида фарзанд тарбияси\n“Ал-адаб ал-муфрад” китобида фарзанд тарбияси\n12/04/2019\tМАҚОЛАЛАР 101 кўрилган\nФарзанд тарбияси энг машаққатли иш ҳисобланади. Фарзанд келажакда гўзал аҳлоқли ва чиройли тарбияли бўлишида, ота-она фарзанди ҳаққига қиладиган ҳайрли дуоларнинг ўрни беқиёсдир. Фарзанд ота-она қўлида бир омонатдир. Фарзандларга меҳрибонлик қилиш, раҳм-шафқат кўрсатиш, юмшоқ муомалада бўлиш, асло қарғамаслик, уларнинг бошини силаб ширин сўзли бўлиш, яхши тарбияни муҳим омилидир. Булар бола қалбида меҳр-оқибатни, инсоний фазилатни, иймонни, фахр-ифтихорни вужудга келтиради. Ислом оламида фарзанд тарбиясига жуда катта эътибор қаратилади. Фарзанд тарбиясида ота-она бирдай масъулдир. Шу сабабли ота-оналар фарзандларига доимо эътиборли бўлиши, уларнинг қизиқишларига ва фикрига аҳамият бериши жуда муҳим. Фарзандларга диний ва дунёвий илмларни ўргатиш, иймон-эътиқодли, меҳр-оқибатли, бир-бирига нисбатан ҳурмат ва иззатли бўлиш каби олий фазилатларни сингдириб бориш, ота-онанинг зиммасидаги бурч ва вазифасидир. Фарзанд тарбияси ҳар доим далзарб ва аҳамиятли бўлиб, тарихдан маълумки, Ота-боболаримиз фарзанд тарбиясига боғлиқ кўплаб асарлар ёзишган ва ривоятлар айтиб ўтишган. Жумладан: Имом Бухорий, Ибн Сино, Мотуридий, Маҳмуд Замахшарий ва бошқа алломаларимизни айтиб ўтишимиз жоиздир.\nШу ўринда мен сўз юритмоқчи бўлган китоб, Имом Бухорийнинг “Ал-адаб ал-муфрад” асаридир. Ушбу асарда фарзанд тарбиясига оид ҳадислар зикр этилган. Ислом динида фарзандига нисбатан қилиниши лозим бўлган амаллар одат мартабасидан ибодат мақомига кўтарилади.\nРасулуллоҳ (с.а.в) “Кимнинг учта қизи бўлса”, Уларни сабр билан боқиб вояга етказиш катта машаққатдир, шунинг учун Расулуллоҳ с.а.в. бунга сабр қилган инсонларга жаннатни ваъда қилганлар. Катта савоблиги айтилмоқда, ушбу ҳадисдан олинадиган фойдалар: савобли иш эканлиги, сабрли бўлишлик, ота-оналари учун дузах ўтидан парда бўлишлари.\nРасулуллоҳ (с.а.в) “Кимнинг учта қизи бўлса”, уларни жойласа, кифоясини қилса, раҳм-шафқат қилса, ўша одамга албатта жаннат вожиб бўлади”- дедилар. Шунда қавмнинг ичидан бир одам: “Ё Расулуллоҳ! Иккита бўлсачи?”-деди, “иккита бўлса ҳам” бўлади-дедилар. Абу Саъид Худрийдан ривоят қилинади: Расулуллоҳ (с.а.в) “ учта қизи ёки учта синглиси бўлиб, уларга яхшилик қилган одам албатта жаннатга киради дедилар”.\nОиша розияллоҳу анҳодан ривоят қилинади: “Бир арабий Набий (с.а.в) нинг ҳузурларига келиб: “Сизлар ёш болаларингизни ўпасизларми? Биз ўпмаймиз” деди. Шунда Набий (с.а.в.) “Аллоҳ қалбингдан раҳматни суғуриб олган булса, мен нима ҳам қила олардим”-дедилар. Демак, ёш болаларни ўпиш, киши қалбида раҳмат борлигининг аломати экан. Бола боқиш машаққатли эканлиги, ҳамда бола доим меҳр ва раҳм-шафқатга муҳтож бўлгани учун ҳам Исломда болага раҳмли бўлиш катта савобли иш даражасига кўтарилган. \nРасулуллоҳ (с.а.в.) Ҳасан ибн Алини ўпдилар. Ул-зотнинг ҳузурларида Акраъ ибн Хобис Тамимий ўтирган эди. Ақраъ “менинг ўнта болам бор, уларнинг бирортасини ҳам ўпганим йўқ”- Деди. Расулуллоҳ (с.а.в.) унга назар солдилар ва “Ким раҳм қилмаса, унга ҳам раҳм қилинмайди”-дедилар. Расулуллоҳ (с.а.в.) айтган бу гаплариниг маъноси- ким бандага раҳм қилмаса. Унга ҳам Аллоҳ таоло раҳим қилмайди деганидир. Бандаларга раҳм қилишнинг энг олий намунаси ёш болага раҳм қилишдир.  Валид ибн Нумайр ибн Авсдан ривоят қилинади: “У отасининг : “Солиҳлик Аллоҳдан одоб оталардан” дейишар эди” деганини эшитган экан. Бу ривоятдан болаларининг ким бўлиб етишишига, ота-она томонидан бериладиган тарбияни сабаб қилиб қўйган. Шунинг учун ҳар бир ота-она фарзандларининг тарбияси исломий бўлиши учун қўлидан келган барча чораларни кўриши матлубдир. \nНўъмон ибн Баширдан ривоят қилинади: “Отам мени кўтариб Расулуллоҳ (с.а.в.) ҳузурларига олиб бордилар”, Ё Расулуллоҳ! гувоҳ бўлинг мен Нўъмонга ўз молимдан буни бердим”-деди. Ҳамма болаларинга бердингми?-дедилар, “йўқ”-деди. “мендан бошқани гувоҳ қил!”-дедилар. Сўнгра “Уларнинг барчаси сенга бирдек яхшилик қилиши сени хурсанд қилмайдими?”-дедилар. “қилади”-деди. “ундай бўлса ҳалигидай қилма!”-дедилар. Ушбу ҳадисда ота-оналар болаларига нисбатан адолатли бўлишлари таъкидланмоқда. Ота-оналар ҳар бир фарзандига бир хил муносабатда бўлиши лозим. \nЮсуф ибн Абдуллоҳ ибн Саломдан ривоят қилинади. .”Расулуллоҳ (с.а.в.) менга Юсуф деб ном қўйганлар, сўнг қучоқларига олиб, бошимни силаганлар”. Ёш болани меҳр ила бошини сила, уларнинг кўнглида фахр- ифтихорни, қувончни юзага келтиради. “Бир болага етти маҳалла ота-она” деганидек ёш болани кўрганимизда беихиёр бошини силаб эркаймиз, бу одат бизга Пайғамбаримиздан қолган суннатдир.\nЯъло ибн Мурра розияллоҳу анҳу ривоят қиладилар, “Расуллоҳ (с.а.в.) билан йиғинга чиқдик. Таомга чақирилган эдик. Қарасак, Ҳусайн кўчада ўйнаб юрибди, Расуллулоҳ (с.а.в.) тезда одамлардан олдинга чиқиб, болага қараб қўлларини чўзиб шошиб юриб қолдилар, бола ҳали у ёққа ҳали бу ёққа қочди, кулишди, охири Расулуллоҳ (с.а.в.) уни ушлаб кўтариб олдилар. Бир қўлларини жағига бир қўлларини бошига қўйиб, силадилар сўнгра, “Ҳусайн мендандир, мен Ҳусайндандирман. Ким Ҳусайнга муҳаббат қилса, Аллоҳ таоло унга муҳаббат қилади. Ҳусайн – набиралардан бир набирадир”- дедилар”. Демак, ёш болага муҳаббатли, меҳрли бўлишимиз лозим. \nИмом ал-Бухорий Ал-адаб ал-муфрад асари биринчи жуз Т-2011\nҚўлёзмалар билан ишлаш ва музей бўлими ходими.


Обаманинг катта қизи Гарвардга ўқишга киради\n23:08 / 01.05.2016\nАҚШ президенти Барак Обаманинг катта қизи Малия 2017 йилнинг кузида АҚШнинг Кембриж шаҳрида (Массачусетс штати) жойлашган нуфузли Гарвард университетида ўқишни бошлайди. Бу ҳақда 1 майда Оқ уй берган хабарда айтилмоқда.\n"Президент ва биринчи хоним Мишель Обама бугун уларнинг қизи Малия 2017 йил кузида Гарвард университетида ўқишни бошлашини эълон қилдилар", дейилмоқда баёнотда.\n17 ёшли Малия бу йил мактабни тугатади.\nАввалроқ Обама президентлик муддати тугагандан кейин Вашингтонда яна бир неча йил қолишини айтганди. "Биз Вашингтонда қизимиз Саша мактабни тугата олиши учун яна бир жуфт йил қолмоқчимиз. Ўқиш ўртасида кўчиб ўтиш мураккаб машғулотдир", деб айтганди Обама.\nТрамп яна хато қилди: Обамани 113 нафар террорчини озод қилишда айблади\nТрамп Обамани Россия қаршисида лапашанглик қилганликда айблади\nСенат Трампнинг Обамага нисбатан охирги айблови бўйича текширув ўтказади\nОбама сиёсатга қайтишга қарор қилди\nТрамп Обамани Қрим Россия таркибига қўшиб олинишида айблади


АҲОЛИНИ РЎЙХАТГА ОЛИШ - Ўзбекистон овози газетаси\nАҳолини рўйхатга олиш маълумотлари “ижтимоий ҳимоя”, “инвестиция”, “уй-жой”, “соғлиқни сақлаш”, “маданият”, “туризм”, “таълим”, “йўл қурилиши ва инфратузилма” каби манзилли дастурларнинг тайёрланиши ва амалга оширилишига хизмат қилади. Келгусида аҳолини рўйхатга олиш натижаларига асосланиб, иқтисодий прогнозлаш ва демографик сиёсатни шакллантириш мумкин.\nЎзбекистон Республикаси Президентининг 2019 йил 5 февралдаги “Ўзбекистон Республикасида 2022 йилда аҳолини рўйхатга олишни ўтказиш концепциясини тасдиқлаш тўғрисида”ги Фармонига мувофиқ Республикамизда 2022 йилда аҳолини рўйхатга олиш тадбирини ўтказиш белгиланган.\nРеспубликамизда демографик жараёнлар ҳолатини ўрганишда мамлакат ҳудудида ўтказилган аҳолини рўйхатга олиш маълумотлари муҳим аҳамият касб этади. Манбаларда келтирилишича, Ўзбекистон ҳудудида аҳолини рўйхатга олиш дастлаб 1897 йилда ўтказилган бўлиб, ушбу рўйхатга олиш тадбири маълумотлари XIX аср охирида Ўзбекистонда мавжуд оилалар, аҳоли сони, аҳолининг ёши ва жинси, этник таркиби, туғилиш, ўлим каби демографик жараёнлар ҳақида тасаввур ҳосил қилишга ёрдам берган.\nКейинчалик Ўзбекистон ҳудудида 1926, 1939, 1959, 1970, 1979 ва 1989 йилларда аҳолини рўйхатга олиш ишлари ташкил этилган. Аҳолининг ривожланиши унинг таркибий тузилиши, хусусиятлари ва демографик жараёнларнинг узлуксиз равишда ўзгариб бориши таъсирида содир бўлиб боради. Маълумки, дастлаб қадимги Греция, Вавилон, Месопотамия, Рим, Хитой, Япония ва Миср каби мамлакатларда аҳолини рўйхатга олиш ишлари ўтказилган.\nШу даврда солиқ йиғиш, яъни бож олиш ҳамда ҳарбий мақсад учун асосан эркаклар сонини аниқлаш муҳим бўлган ва эркаклар рўйхатга олинган. 1790 йил АҚШда, кейинчалик 1800 йил Швеция ва Финляндияда, 1801 йил Англия, Дания, Норвегия ва Францияда аҳоли рўйхатга олинган. Аммо рўйхатга олиш жуда оддий шаклда бўлиб, узоқ муддатга чўзилган.\nИккинчи жаҳон урушидан кейин аҳолини рўйхатга олиш тизими янада такомиллаштирилди. 1945-1954 йилларда 151 давлатда, 1965-1974 йилларда 179 давлатда аҳолини рўйхатга олиш тадбири ўтказилган. XIX асрга келиб, аҳолини рўйхатга олиш жуда кенгайди. Аҳолини рўйхатга олиш аҳоли ҳақида ахборот тўплашнинг кенг кўламли ва кўп мақсадли тадбиридир.\nКейинчалик қатор Европа мамлакатларида статистика ташкилотлари тузилди.\nАҳолини рўйхатга олиш аниқ бир муддатда ўтказилади. Бу тадбир одатда 10 кундан 12 кунгача бўлган даврни талаб этади. Ёки бир неча ойгача муддатда ўтказилиши ҳам мумкин. Аҳолини ҳисобга олиш даврининг айрим ҳолатлари рўйхатга олишнинг нозик вақти деб ҳам юритилади. Аҳолини рўйхатга олиш давридан қатъи назар, аҳолини рўйхатга олишнинг биринчи куни соат 00-00 дақиқа ҳолати бўйича қайд этилади.\nМисол учун, чақалоқ ана шу аниқ муддатдан кейин дунёга келса, у аҳолини рўйхатга олиш тадбирида рўйхатга олинмайди. Аммо кимдир бу нозик вақтда ҳаёт бўлиб, шундан кейин, яъни аҳолини рўйхатга олиш даврида вафот этса, у ҳисобга киритилади.\nАҳолини рўйхатга олишда ёшдан қатъи назар, мамлакатнинг барча аҳолиси иштирок этади. Рўйхатга олишни ўтказиш вақтида доимий рўйхатда турган уйида ўзи бўлмаган фуқаролар ёки вояга етмаганларнинг маълумотлари уй хўжалигининг вояга етган аъзоси томонидан маълум қилинади. Васийлик ва ҳомийликка олинган шахслар бўйича маълумотлар уларнинг васийлари ёки ҳомийлари томонидан маълум қилинади. Ота-оналар ёш болалар ҳақида маълумот берадилар.\nАҳолини рўйхатга олиш Бирлашган Миллатлар Ташкилотининг тавсияси ҳисобланади. Ҳозирги кунгача бундай кампания дунёнинг кўплаб мамлакатларида ўтказилди. Бу дунё аҳолисининг умумий, кенг кўламли қиёфаси яратилишига хизмат қилади.\nЎзбекистоннинг жаҳон бозоридаги рақобатбардошлигини ошириш истаги замонавий иқтисодиётнинг асосий манбаи – мамлакатнинг инсоний салоҳияти ҳақида маълумотларсиз амалга оширилмайди, албатта. Бизнинг вазифамиз мавжуд ресурслардан самарали фойдаланиш орқали кучлироқ бўлишдир. Бунинг учун аҳолининг таркиби, унинг иқтисодий фаоллиги, таълим даражаси ҳақида аниқ тасаввурга эга бўлишимиз, мамлакатда мигрантлар қаердан ва қаерга кетаётганлиги, ёш ва жинс таркиби каби кўплаб маълумотларни билишимиз керак.


АҚШ шарқида “Сэнди” бўрони қутираяпти\n27 ноябр 2020, Тошкент вақти: 10:46\nАтлантика океанида юзага келган “Сэнди” бўрони Қўшма Штатларнинг шарқий соҳили томон ҳаракатланмоқда.\nТахминларга кўра, “Сэнди”нинг икки қиш циклонига дуч келиши натижасида жала қуйиши, қаттиқ шамол туриши, 60 сантиметрга яқин қор ёғиши мумкин.\nАҚШнинг Ню Жерси, Ню Йорк, Коннектикут, Пенсилвания, Мэриленд, Виргиния штатлари, Шимолий Каролинанинг соҳилбўйи ҳудудлари ва пойтахт Вашингтонда фавқулодда ҳолат эълон қилинган.\n“Сэнди” бўрони Кариб ҳавзасидаги мамлакатларда 58 нафар киши ҳалокатига сабаб бўлди. Жумладан, Ямайка, Куба ва Багам оролларида 14 киши, Ҳаитида эса 44 киши ҳаётдан кўз юмди, минглаб уйлар вайрон бўлди.


тартибга кўра давлат хизматлари марказига шахсан бориб мурожаат қилинганда сўровнома тўлдирилгандан кейин бир соат мобайнида сўровнома ... мобайнида сўровнома лицензияловчи органга юборилади. ЯИДХП орқали мурожаат қилинганда эса мурожаат автоматик тарзда лицензияловчи органга ...\nвилоят, шаҳар ва туманлар ҳокимлари икки кун муддатда Тадбиркорларга мурожаат қабул қилиши бўйича кўрсатма берилганди. Орадан бир ой ўтиб, ... ўтиб, Тошкент шаҳар ҳокими Жаҳонгир Ортиқхўжаевнинг тадбиркорларга мурожаати эълон қилинди. «Бугунги кунда мамлакатимизда тадбиркорларга ...\nбарча вилоят ва туманлар ҳокимлари икки кун муддатда Тадбиркорларга мурожаат қабул қилиши бўйича кўрсатма берилганди. Мазкур мурожаатда тадбиркорлар ... билан учрашув ташкил этилди. Учрашувда ҳоким тадбиркорларга мурожаат қилди. Фото: Xabar.uz Йиғилишда вилоятнинг турли ҳудудларидан ...\nДональд Трамп Америка халқига бугун, 27 октябрь куни махсус мурожаат қилади. Бу ҳақда CNBS телеканали хабар берди. Оқ уй вакили Ҳоган ... телеканали хабар берди. Оқ уй вакили Ҳоган Гидли маълум қилишича, мурожаат Вашингтонда соат 9:00(Тошкент вақти билан 18:00)да бошланади. мурожаат ...\nДУК Тошкент шаҳри аҳолисининг чиқиндилар бўйича мурожаатларини онлайн кўриб чиқилишини йўлга қўйди, дея хабар беради корхона матбуот хизмати. Эндиликда корхонанинг Телеграмдаги махсус канали ... канали орқали пойтахт аҳолиси ўзларини қийнаётган муаммоси билан мурожаат қилиши мумкин. Корхона мутасаддилари мурожаатни дарҳол кўриб ...\nхалқаро эксперт Ҳусниддин Ато Ўзбекистон Олий Мажлиси Сенатига мурожаат йўллади. мурожаатда қонунчилик идораси томонидан қабул қилинган ... тарғиб этишимиз ва келажак авлодга етказишимиз мумкин», – дейди мурожаат муаллифи. Экспертнинг хавотир ила қайд этишича, бугун замонавий ...\nБош прокурор 29 нафар шахснинг арзини эшитди\nжисмоний ва юридик шахсларнинг вакиллари қабул қилиниб, уларнинг мурожаати тингланди. мурожаатларнинг 15 таси суд масалалари, 6 таси прокуратура ... 2 таси ички ишлар ҳамда 6 таси тадбиркорлик фаолияти масаласига оид мурожаатларни ташкил этди. мурожаатлар Бош прокурор томонидан назоратга ...\nканалида Олий таълим соҳаси вакилларининг Ўзбекистон халқига қилган мурожаати матни пайдо бўлди. «Бугун олий таълим тизимига жуда катта эътибор ... таҳдид солаётган коррупцияга қарши биргаликда курашайлик!» дейилади мурожаатда. Шунингдек, Ўзбекистон Республикаси олий таълим тизимининг ...\nХушнудбек Худойбердиев «Менинг фикрим» жамоавий мурожаатлар портали Тошкент шаҳри ва Тошкент вилоятида доимий прописка режимини бекор қилиш тўғрисидаги петицияни жойлагани ва ушбу мурожаат ... рад этилганидан сўнг ўз фикрларини билдириб ўтди. «Кўпчилик мурожаатнинг натижаси ҳақида сўраётгани учун, маълумот бериб ўтмоқчиман. Ўша ...\nбилган ҳолда, махсус йўналишда ҳаракатланаётган кортеж йўлига чиқиб мурожаат қилмоқчи бўлганлар. Ўзбекистон Республикаси Миллий гвардия ҳарбий ... йўналиш бўйлаб тўпланиб туриш ва давлат раҳбарига бундай тарзда мурожаат қилиш мумкин эмаслигини айтишган. Шунингдек, ўзларининг қизиқтираётган ...


ИнтерФУТБОЛ :: Аднан Ораховац: «Динамо»нинг таклифи қизиқроқ туюлди»\n23:00 Эспаньол -:- Эйбар\n00:00 Интер -:- Фиорентина\n22:00 Удинезе -:- Лацио\n00:00 Реал Сосьедад -:- Райо Вальекано\n01:00 Атлетико -:- Уэска\n23:00 Леванте -:- Барселона\n23:00 Атлетик -:- Вильярреал\n00:00 Аталанта -:- Торино\n00:00 Кальяри -:- Сампдория\n00:00 Женоа -:- Кьево\n00:00 Ювентус -:- Болонья\n00:00 Наполи -:- Парма\n00:00 Рома -:- Фрозиноне\n22:00 СПАЛ -:- Сассуоло\n01:00 Валенсия -:- Сельта\n01:00 Севилья -:- Реал Мадрид\n23:00 Алавес -:- Хетафе\n23:00 Вальядолид -:- Леванте\nАднан Ораховац: «Динамо»нинг таклифи қизиқроқ туюлди»\nУч мавсумдан буён «Пахтакор» сафида ўйнаб келган Аднан Ораховац давралар оралиғида Самарқанднинг «Динамо» клубига кўчиб ўтди.\n]Яқинда 26 ёшли черногориялик футболчини суҳбатга чорлаб, унинг «шерлар» сафини тарк этиши ҳамда янги жамоасига кўникиш жараёни қандай кечаётгани хусусидаги фикрлари билан қизиқдик.\n- «Пахтакор»дан «Динамо»га кўчиб ўтишингиз қандай амалга ошди?\n- Биласизми, айни пайт «Динамо»да фаолият юритаётган Илҳом Шарипов илгари «Пахтакор»да ҳам бир муддат ишлаганди. Шу боис, ушбу мутахассис имкониятларим ҳақида етарлича тасаввурга эга. Эркин агентга айланганимни эшитгани заҳоти Шарипов менга қўнғироқ қилиб, ўз жамоасига таклиф қилди.\n- Янги жамоага кўникиш жараёни қандай кечмоқда?\n- Ҳар бир футболчи клубини алмаштиргач, мослашиш учун маълум вақтга эҳтиёж сезади. Зеро янги муҳит, янги жамоадошлар, янги шаҳар билан яхшироқ танишиб олиши керак. Лекин «Динамо»да кўникиш жараёни анча осон ва тез кетмоқда. Сабаби Самарқандда авваллари «Пахтакор»да фаолият юритган Саиджамол Давлатжонов ҳамда Темур Жўраев каби футболчилар ҳам бор. Айнан улар янги жамоа ҳамда янги шаҳарга кўникишимда кўмаклашишмоқда.\n- «Пахтакор»дан кетгандан сўнг олдингизда бошқа таклифлар ҳам бормиди?\n- Биласизми, биринчи давра якунланишига бир нечта тур қолганида менга бир қатор хориж клубларидан таклифлар тушди. Бироқ «Пахтакор» раҳбарияти жамоага кераклигим ҳамда Тошкентда ўйнашда давом этишимни айтишди.\nШу тариқа хотиржам тарзда таътилга йўл олдим. Қайтганимдан кейин эса, янги мураббий менга умид билдирмаётгани, ўзи билан янги футболчилар олиб келиш ниятида эканидан хабар топдим. Натижада «Пахтакор»дан кетишим аниқ бўлди. Бу пайтга келиб эса асосан ўзбек жамоаларидан чорловлар келаётганди.\n- Нега айнан «Динамо» вариантида тўхталдингиз?\n- Ушбу таклиф устида узоқ ўйланиб ўтирмадим. Боиси, мени шахсан Илҳом Шариповнинг ўзи жамоага чақиргани муҳим омил бўлди. Қолаверса, «Динамо»нинг чорлови мен учун ҳар томонлама қизиқарли туюлди. Ушбу клубга қўлимдан келганча ёрдам бериш учун келдим.\n- Ўзбекистонда фаолият олиб бораётганингизга ҳам уч йил бўлди. Шу вақт давомида ўзбек футболи қай даражада ўсди, деб ўйлайсиз?\n- Шуни ишонч билан айта оламанки, Ўзбекистонда футбол даражаси анча яхши. Бу ерда жамоалар тартибли ва тактик жиҳатдан ақлли ўйин намойиш этишади. Футбол даражаси ҳам секин-аста ўсиб боряпти.\nЖорий мавсум «Қўқон-1912», «Бухоро», «Олмалиқ» каби клублар етакчиларга муносиб қаршилик кўрсатишмоқда. Бу эса қолган иштирокчиларнинг ҳам етакчилар даражасига яқинлашиб бораётганидан далолат беради.\n- «Динамо» айни пайт аутсайдерлар қаторида бормоқда. Жамоа элитада «жон» сақлаб қола олармикан?\n- Шунга умид қиламиз! Бизда жуда аҳил ва дўстона коллектив бор. Барча футбочилар машғулотларда астойдил меҳнат қилишмоқда. Ўйинимиз вақт ўтгани сайин шаклланиб боряпти.\nФақат яратилаётган вазиятлардан унумли фойдаланиш борасида бироз ишлашимиз керакка ўхшайди. Зеро иккинчи даврада «Навбаҳор» ҳамда «Пахтакор» билан ўтказган ўйинларда жамоамиз ёмон ҳаракат қилмади. Фақат юзага келган жуда кўплаб қулай имкониятларни голга айлантира олмадик.\nУмид қиламанки, навбатдаги учрашувларда бизга ҳам омад кулиб боқади ва «Динамо» керакли очколарни қўлга киритади. Якунда олий лигада «жон» сақлаб қолишимизга ишонаман.\nЗокир Шоҳ суҳбатлашди\n00:28 ФИФА деярли «ўлган» Покистон футболини тиклайдими? (0)\n22:45 Индонезияда футбол мухлисини ўлдириб қўйишди-я... (0)\n22:34 Лорис Кариус: «Одатий ҳолларда қўпол хатоларга йўл қўймайман» (0)\n21:37 «Килиан, сен «Реал»да ўйнашинг керак...» (0)\n21:29 Паоло Мальдини: «Энг яхши марказий ҳимоячи - Серхио Рамос» (0)\n20:47 «МЮ» ва «ПСЖ» Алекс Сандро учун курашади (0)\n19:33 «Интер» Марселога янги шартнома таклиф қилади (0)\n18:49 Крис Саттон: «МЮ»нинг ўйини 80 йиллар футболини эслатиб юборяпти» (0)\n18:24 «Реал» де Йонг учун 80 миллион евро тўлашга тайёр (0)\n17:59 Андер Эррера сафга қайтди (0)\n17:35 Месси Бразилия ва Ироққа қарши ўйнамайди (0)\n17:13 Серхио Рамос: «Модрич учун жуда хурсандман» (0)\n16:51 «Барселона» Лангленинг қизил карточкаси борасида апелляция беради (0)\n16:40 Футболчилар белгиланган пенальти учун ҳакамни дўппослашди (0)\n16:14 Дани Алвес: «Месси кучли учликда йўқлиги - ғирромлик» (0)\n15:59 Златко Далич: «Модрич ҳақли равишда энг яхши футболчи бўлди» (0)\n15:33 Жордан Пикфорд: «Нойерга жароҳат халал берди» (0)\n15:17 Сон Хюн Мин: «Тоттенхэм»да бахтлиман» (0)\n14:53 Pepsi Суперлига 24-тур: фактлар, қаҳрамонлар, иқтибослар ва бошқа турли кўрсатгичлар (0)\n14:37 Андер Эррера «Барселона»га йўл олиши мумкин (0)\n14:14 Каррагер: «Ҳозир АПЛда чемпион бўлиш учун 90дан кўроқ очко йиғиш керак» (0)\n13:59 Рўзимбой Аҳмедов айтган гапига жавоб бериши керак! (0)\n13:49 Бекхэм Зиданни Америкага чорламоқда (0)\n13:26 ОК-2019 бизни кутиб турибди... (0)\n12:47 Валентин Коваленко ОФК чемпионлар лигаси ярим финалини бошқаради (0)


Мактабда ишловчи пенсионерларга 100 фоиз пенсия тўланиши режалаштирилмоқда – Газета.uz\nМактабда ишловчи пенсионерларга 100 фоиз пенсия тўланиши режалаштирилмоқда\n2019 йил 1 январдан пенсионерлар — халқ таълими муассасалари ходимларига тўлиқ миқдорда пенсия тўлаш таклиф этилмоқда.\n3 август 2018, 11:44 Жамият\nҚҲТБТ порталида Президентнинг «Халқ таълими тизимини такомиллаштиришга доир чора-тадбирлар тўғрисида"ги фармони лойиҳаси муҳокама қилинмоқда. Ҳужжатда юқори тоифали мутахассислар учун халқ таълими муассасалари жозибадорлигини оширишга йўналтирилган чора-тадбирлар комплексини амалга ошириш назарда тутилган. Бу ҳақда Norma.uz хабар тарқатди.\nТаълим муассасаларининг кузатув кенгашлари ташкил этилади\nВасийлик кенгашларини тугатиш ва юридик шахсни ташкил этмайдиган халқ таълими муассасаларининг кзатув кенгашларини ташкил этиш ташаббуси билан чиқилган. Янги тузилмалар ота-оналар қўмиталари вакиллари, педагог ходимлар, битирувчилар ва ҳомийлар, шунингдек фуқаролик жамияти институтлари вакилларидан ташкил топади.\nҚуйидагиларни кузатув кенгашларининг асосий вазифалари этиб белгилаш таклиф этилмоқда:\nтаълим муассасалари директорларини Халқ таълими вазирлиги тавсия этган номзодлар орасидан танлаб олиш, шунингдек уларни эгаллаб турган лавозимидан озод қилиш бўйича таклифлар киритиш;\nтаълим муассасасини ривожлантиришга доир устувор йўналишларни белгилаш бўйича таклифлар киритиш;\nтаълим муассасаси фаолиятини такомиллаштириш бўйича кўрилаётган чоралар, унинг молиявий-хўжалик фаолияти, бюджет, бюджетдан ташқари, ҳомийлик ва бошқа маблағларни сарфлашдан даромадлар ва харажатлар тўғрисида директорларнинг ҳисоботларини вақти-вақти билан эшитиш;\nйиллик молиявий режалар ва харажатлар сметаларини келишиш;\nтаълим муассасаси директорининг тақдимномасига асосан кўрсатиладиган пуллик хизматлар тарифлари, таълим муассасаси хоналари ва бошқа мол-мулкининг ижара ҳақи миқдорларини тасдиқлаш;\nтаълим сифати, ўқитувчиларнинг билими ва педагоглик маҳорати, ўқувчилар учун яратилган шарт-шароитлар устидан тизимли мониторинг ўрнатиш;\nўқувчилар ва уларнинг ота-оналарининг мурожаатларини кўриб чиқиш, уларнинг педагог ва раҳбар кадрлар ҳақидаги фикрларини синчиклаб ўрганиш мақсадида ижтимоий сўровлар ўтказиш.\nХалқ таълими муассасалари фақат ХТВга бўйсунади\nХалқ таълими муассасаларининг барчаси фақат Халқ таълими вазирлигига бўйсунишини белгилайдиган тартибни жорий этиш таклиф этилмоқда. Халқ таълими вазирига маҳаллий ижроия ҳокимияти органлари билан келишувсиз Қорақалпоғистон Республикаси ХТВ, вилоят халқ таълими бошқармалари ва Тошкент шаҳар халқ таълими бош бошқармаси раҳбарларини, туман (шаҳар) халқ таълими бўлимлари бошлиқларини, шунингдек Вазирликка бўйсунадиган бошқа ташкилотлар ва муассасалар раҳбарларини лавозимга тайинлаш ва лавозимидан озод қилиш ҳуқуқини бериш режалаштирилмоқда.\nХалқ таълими тизими муассасаларида текширувлар ўтказиш регламенти ва жадвалларини ишлаб чиқиш кўзланган. Барча текширув органлари тегишли ҳудудлардаги халқ таълими муассасалари, шунингдек уларнинг ходимлари ва педагоглар фаолияти рухсатсиз текширилишини ташкил этганлиги учун маҳаллий давлат ҳокимияти органлари ва бошқа назорат органлари раҳбарлари шахсан жавобгар бўладилар.\nТаълим муассасалари раҳбарлари ва ўқитувчиларга нисбатан илк бор содир этган қонунбузарликлари учун молиявий жарималар қўллашга уч йиллик тақиқни жорий этиш масаласи кўриб чиқилмоқда.\nПедагог кадрларни аттестациядан ўтказиш тартибини қайта кўриб чиқиш ташаббуси билан чиқилди. Ўқувчиларнинг билим ва кўникмалари даражасини уларнинг малакасини белгиловчи асосий мезон этиб белгилаш таклиф этилмоқда.\n«Замонавий мактаб» лойиҳаси амалга оширилади\n2019 йил 1 январгача компьютерлаштирилган ва технологик синфлар, лабораториялар, барча санитария талабларига жавоб берадиган ошхоналар, спорт-соғломлаштириш комплекси, видеокузатув тизими ва ўқувчиларнинг индивидуал ижодий қобилиятларини ривожлантириш учун бошқа шарт-шароитларни назарда тутувчи «Замонавий мактаб» лойиҳасини ишлаб чиқиш режалаштирилмоқда. У хорижий экспертлар ва лойиҳа ташкилотлари иштирокида амалга оширилади. 2019−2020 йилларда лойиҳа доирасида камида битта мактаб қуриш режалаштирилмоқда.\nМактаблар юқори тоифали мутахассислар учун янада жозибали бўлади\nХалқ таълими вазирлиги ҳузурида Халқ таълимидаги ислоҳотларга кўмаклашиш жамғармаси ташкил этилади. 2018 йилда халқ таълими тизимини ислоҳ қилишга доир устувор вазифаларни амалга ошириш учун унга 100 млрд сўм миқдорида бюджет маблағларини ажратиш режалаштирилмоқда. Бундан буён жамғарма маблағлари жадвалда кўрсатилган тарзда шакллантирилиши ва сарфланишини белгиловчи тартибни жорий этиш таклиф қилинмоқда:\nҳар йили ажратиладиган бюджет ассигнациялари, шу жумладан — 2018 йил охиригача 100 млрд сўм, кейинги йилларда эса халқ таълими ходимларининг иш ҳақини ошириш миқдорида унинг индексацияланишини ва йиллик харажатларга қайта ҳисобланишини ҳисобга олган ҳолда;\nХалқ таълими вазирлиги ички аудит хизматларининг текширувлари натижаларига кўра растрата, ўғирлик, камомад, ноқонуний харажатлардан ундириб олинган сумманинг 50%и;\nХалқ таълими вазирлиги муассиси бўлган корхона ва ташкилотлар дивидендларининг 100%и;\nХалқ таълими вазирлиги тизими муассасалари балансидаги активларни сотишдан келиб тушган маблағлар;\nПедагог ходимлар малакасини ошириш минтақавий марказлари ўтказадиган халқ таълими соҳасидаги кадрларни қайта тайёрлаш курсларида ўқитишдан келиб тушадиган маблағларнинг 10%и;\nолий маълумотли шахслар учун педагоглик мутахассислиги бўйича қайта тайёрлаш курсларида ўқитишдан келиб тушадиган маблағларнинг 10%и;\nжисмоний ва юридик шахслар, шу жумладан норезидентларнинг хайрия маблағлари;\nгрант маблағлари, ҳомийлик маблағлари ва қонун ҳужжатлари билан тақиқланмаган бошқа тушумлар;\nдавлат-хусусий шериклик лойиҳаларини амалга оширишдан тушган даромадлар;\nХалқ таълими вазирлиги, унга қарашли ташкилотлар ва муассасалар, шунингдек ҳудудий бўлинмалар ходимларига иш ҳақи, устамалар, мукофотлар ва бошқа рағбатлантириш тусидаги тўловларни тўлаш;\nХалқ таълими вазирлигига фуқаролик-ҳуқуқий шартнома асосида юқори тоифали мутахассисларни ишга жалб этиш;\nвазирлик ходимларининг, шу жумладан хорижий давлатларнинг илмий-тадқиқот, таълим ва бошқа муассасаларида ўқиш, малака ошириш ва стажировка ўташ харажатларини тўлаш;\nвазирлик ходимларининг мамлакат ичидаги ва унинг ташқарисидаги хизмат сафари харажатларини тўлаш;\nвазирлик фаолиятини такомиллаштиришга йўналтирилган бошқа чора-тадбирлар;\nХалқ таълими вазирлиги, унинг ҳудудий бўлинмалари ва унга қарашли муассасаларнинг моддий-техник базасини мустаҳкамлаш;\nХалқ таълими вазирлиги томонидан мазкур Жамғарма маблағлари доирасида белгиланадиган бошқа йўналишлар.\nШу пайтдан эътиборан умумтаълим муассасалари раҳбарларини пуллик хизматлар кўрсатишдан келиб тушадиган қўшимча даромадларнинг 10 фоизигача миқдорида моддий рағбатлантириш тартибини жорий этиш режалаштирилмоқда.\n«Газета.uz» 1 900\n30.09 Октябрь ойида об-ҳаво қандай бўлади?\n30.09 KIA автомобилларининг Ўзбекистондаги нархлари эълон қилинди\n30.09 Ўзбекистон фуқаролигини олишда ўзбек тилини билиш шартлиги белгиланди\nЕТТБ Ўзбекистонда тадбиркорликни қўллаб-қувватлашга 40 млн долларлик кредит ажратмоқда


00:00 / 01.03.2010 | eski savollar | 1213\nассалому алйкум мен озимни қийнаётган бир нечта савол билан мурожаат қилмоқчи эдим. Имкон қадар жавоб берсангиз жуда ҳурсанд болардик.1. Мен ҳорижий мамлакатда, исломий болмаган жамиятда яшайман. Бу ерда жуда кўп ичимлиларнинг тури бор. Спиртли ичимлик болмаган ичимликлар(софт дринкс)нинг таркибида ҳам жуда жуда ҳам кам фоизда алкоголик модда қошилади. Бу нима мақсадда қошилиши эса оша фирманинг сири экан. Ҳеч ким у ичимликларни алкоголик ичимлик сифатида ичмайди. Оддий ичимлик сифатида ичади. Оша ичимликларни биз ҳам ичсак болаверадими?2. ҲУдди ичимликларга охшаб, бази бир эгуликлар, ҳусусан печэний блокларини таркибидаги яхши ҳид бериш учун тайёрланган модда таркибига алкогол қошилади. Лекин жуда жуда сезиларсиз даражада. Оша печэнийиларни биз ҳам есак болаверадими.Гапни очигини айтадиган болсам мен ҳудди шундай ичимлик ва ширинликларни ишлаб чиқарадиган фирмада ишлайман. Шунинг учун бундай вазиятга ҳар куни дуч келаман. Илтимос, имкон қадар шу саволларга жавоб берсангиз.Жавоблар учун олдиндан раҳмат.\n1. Буни текшириб кўриш керак. ўша ерда ислом жамиятлари бўлса, ўшалардан сўранг.2. Буни текшириб кўриш керак. ўша ерда ислом жамиятлари бўлса, ўшалардан сўранг.[қуоте аутҳор=ҳолислик линк=топиъ=16968.мсг125078#мсг125078 дате=1267427841]Кечирасиз Шайх Жаноблари, мен сизнинг олдинги жавобларингизни оқиб саволимга жавоб олгандек болдиму лекин оша берган жавобингизда бир бирига қарши маъноадги жойи бор экан, илтимос оша жойига аниқлик киритиб бера оласизми. Қуйида оша жавобингизни ёзаман."Шунингдек, баъзи бир озиқ-овқат маҳсулотларига маст қилувчи ичимлик учун тайёрланган нарсалардан жуда оз миқдорда қўшилган бўлса ҳам истеъмол қилиш мутлақо мумкин эмас. Бунга баъзи бир шоколадларнинг, музқаймоқнинг турлари ва шунга ўхшаш махсус овқатлар киради. Баъзи бир газли ичимликлар ҳам бор, ана ўша нарсаларда маст қилувчи нарсалар–ароқми, конякми ёки бошқа нарсалар–қўшилган бўлади. Буларни ичишга мутлақо рухсат йўқ. Чунки шариат қоидаси бўйича кўпи маст қилган нарсанинг ози ҳам ҳаром бўлади. 5. Баъзи бир озиқ-овқат маҳсулотларини тайёрлаш пайтида алкогол моддаси жуда ҳам оз миқдорда ишлатилиши бор. Бунда унинг мазаси учун эмас, балки сув ёки бош-қа нарсалар билан эримайдиган нарсаларни эритиш учун қилинган. Бу кўп тарқалган нарса бўлганлиги учун ва ўша озиқ-овқат маҳсулотини тайёрлаш пайтида қўшилган жуда оз миқдордаги алкогол нарса ҳавога буғ бўлиб таралиб кетиши эътиборидан бундай озиқ-овқатларни истеъмол қилишга рухсат берилган."Жавоблар учун олдиндан катта раҳматРухсат берилганида мазкур нарсалар йўқ бўлиб кетган бўлади. Рухсат берилмаганда мазкур нарсалар жисми, ҳиди ёки бошқа бирор аломати бор бўлади.


Намоз ўқиётганда ёмон хаёллардан қутулиш йўли | Azon.uz - Ахборот-таҳлилий портал\n04:00 20.05.2018 7541\nДунёда ихлос, хушуъ ва хузуъ билан қилинадиган ибодат инсонни иймонсизлик, гуноҳдан сақлайди ва уни азиз қилади. Аллоҳ таоло Қуръонда шундай марҳамат қилади: “Аллоҳ иймон келтириб, яхши амалларни қилганларга ваъда қилди: уларга мағфират ва буюк ажр бўлур” ("Моида" сураси, 9-оят); “...ва намозни тўкис адо эт, албатта намоз фаҳш ва мункар ишлардан қайтарур...” ("Анкабут" сураси, 45 –оят).\nИмом Ғаззолий айтадилар: “Қанчадан қанча одамлар таҳоратни бепарволик билан қилишади. Қанчадан қанча одамлар бошқаларга намоз ҳақида гапирадилар, ваҳоланки улардан ҳеч ким сўрамаган. Улар қалбларида хушуъсиз намоз ўқийдилар. Агар уларни намоз пайтида чумоли чақса, улар намозни қўйиб шу чумоли билан банд бўлишади. Шу билан бирга Аллоҳни розилигини топган одамни намоз пайтида оёқ қўлларини кесиб ташласанг ҳам у сезмайди. Агар подшох олдида турган одамни чаён чақиб олса, подшохга ҳурмат юзасидан хатто қимирламайди, аммо намозда Аллоҳ олдида турган одам анча юқори даражадаги ихлосни ва содиқликни энг каттасини кўрсатиши керак”.\nБир ривоятда келтирилишича, Аллоҳ намозда чалғийдиган бандасига шундай дейди: ”Сен Мендан ҳам яхшироқ деб билган томонингга ўгирилдингми?”.\nНамоз вақтида ён атрофига қарайдиган ёки бирор бошқа нарса ҳақида ҳаёл сурадиган одам шайтонни кўрсатмасини бажараётган ҳисобланади, чунки айнан унинг васвасаси намоз вақтида ўзга ҳаёлларнинг келишига сабаб бўлади. Бунақа намозхон бутун вужуди билан Аллоҳга ибодат қилаётган намозхон билан тенг бўла олмайди. У Аллоҳнинг азаматини, Унинг хузурида турганини, қалбини хузуъ тўлдирган, боши Роббиси олдида эгик, Роббисидан ҳаё қилади, ён атрофига қарашга ёки Аллоҳдан бошқа нарсалар ҳақида ўйлашга журъат қила олмайди. Бу икки киши орасидаги фарқ осмон ва ер кабидир. Албатта ҳамма фарз намозларни адо қилинг, бу сизларни Аллоҳни ғазабини келтирадиган амаллардан сақлайди.\nПсихологияда “оқ маймун” феномени ҳақида гап бор. Бунда ички оламнинг ташқи муҳит таъсири билан кураши жуда қийин эканлиги исботланган. Бундай феномендан кўзланган мақсад – бир киши иккинчи кишига: “Оқ маймун ҳақида ўйлама” – дейди, иккинчиси эса айнан шу ҳақида тафаккур қила бошлайди. Тажовузкор ҳаёллар билан олиб бориладиган фаол кураш ҳам худди шу натижаларни беради.\nБирор бир нарсани уддалай олиш ҳақида қанча кўп гапирсанг, шунча кам эплайсан. Ҳар қандай аҳмоқона фикр ва эхтирослар пайдо бўлмасин, уларни келганидек кетишига ҳам йўл қўйиб беринг, токи уммондаги тўлқин каби ҳеч қандай қийинчиликсиз ғойиб бўлсин. Бир фикрга ёпишиб олманг, фақат у ҳақида ўйлайверманг ва унга ён босманг. Бир фикрда қотиб уни кучайтиришга ҳаракат қилманг. Фикрлар кетидан қувманг ва уларни таклиф ҳам қилманг. Уммонга ўхшанг, унинг тўлқинларига ёки осмонга ёки сузиб юрувчи булутларга қаранг.\nАгар бирор бир жойда бизни камерага олишаётган бўлса, ўзимизни қандай тутамиз? Ҳеч қандай номақбул амалларни қилмаймиз, тўғрими?! Аксинча ўзимизни иложи борича одобли, ахлоқли кўрсатишга харакат қиламиз. Энди Аллоҳнинг чарчамас, батерейкаси тугамас, бузулмас камералари доимо бизни тасвирга олиб бораётганини бир тасаввур қилиб кўрайликчи. Юқорида келтирилган ҳадисда ҳам шуни такидланади «...Гарчи Уни кўрмасанг-да, У сени кўриб турур». Манашу ҳақиқатни ўзимизга сингдира олсак, иншааллоҳ, барча ибодатларимиз тўла-тўкис бўлади ва бу дунёда бахт-саодатга, охиратда эса улуғ мақомларга эришамиз.


ЎЗБЕКИСТОН РЕСПУБЛИКАСИ ОЛИЙ СУДИ“МИКРОКРЕДИТБАНК” ХОДИМИ НЕГА ҚИНҒИР ЙЎЛНИ ТАНЛАДИ? from\nУ мазкур банкнинг мижози “Фирдавс ҳилол файз” масъулияти чекланган жамияти раҳбари А. Сайидхўжаевни банкдан олган кредит фоизини тўламоқчи эканлигидан хабардор бўлган. Мижозни банк биноси олдида учратиб, унга кредитга ҳисобланган 51 миллион сўм фоизини 22 миллион 800 минг сўм нақд пул эвазига қоплаб беришга ваъда бериб, ишонтирган. Албатта, бундай “хизмат” кимга ҳам ёқмайди. “Фирдавс ҳилол файз” масъулияти чекланган жамияти раҳбари банк ходимига келишилган пулни берган. А. Ваҳобов унинг 22 миллион 800 минг сўм нақд пулларини қўлга киритиб, пулларни кредит фоизига тўламай, шахсий эҳтиёжлари учун сарфлаб юборган. Чув тушган мижоз банк ходимига қонуний чора кўриш учун ҳуқуқни муҳофаза қилувчи идорага ариза билан мурожаат қилди. Тергов ҳаракатлари давомида у етказилган моддий зарар ўрни тўлиқ қопланди. Жиноят ишлари бўйича Марғилон шаҳар судининг очиқ суд мажлисида мазкур жиноят иши кўриб чиқилди. Суд А. Ваҳобовни бир йил банк – молия тизими идораларида моддий жавобгарлик юклатилган вазифаларда ишлаш ҳуқуқидан маҳрум қилиб, иш ҳақининг йигирма фоизини давлат даромади ҳисобига ушлаб қолган ҳолда икки йил ахлоқ тузатиш ишлари жазоси тайинлади.


ҚЎЗИҚОРИНДАН ЗАҲАРЛАНМАЙ ДЕСАНГИЗ... » Кармана овози\nКармана овози » ТИББИЁТ » ҚЎЗИҚОРИНДАН ЗАҲАРЛАНМАЙ ДЕСАНГИЗ...\nҚЎЗИҚОРИНДАН ЗАҲАРЛАНМАЙ ДЕСАНГИЗ...\nБулим: ТИББИЁТ 11-04-2017, 17:09\nБаҳор келиши, кунлар исиб, ёғингарчиликнинг кўпайиши билан далаларда, қирадирларда ва автомобиль магистрал йўли ёқаларида ўсган истеъмолга яроқсиз қўзиқоринларни териб истеъмол қилиш ҳолатлари кўп учрамоқда.\n— Қўзиқориндан заҳарланиш — овқатдан заҳарланишларнинг энг оғир тури ҳисобланиб, ҳаётий муҳим аъзоларнинг функционал зарарланиши ва оғир интоксикация (заҳарланиш) билан кечади.\nҚўзиқориндан таомларни нотўғри тайёрлаш, заҳарли қўзиқоринни истеъмол қилиш туфайли кишилар турли касалликларга чалинадилар.\nЎзини ёмон ҳис қилиш, кўнгил айниши, қайт қилиш, қоринда оғриқ пайдо бўлиши, сарғайиш, ич кетиши, ҳушдан кетиш, алаҳсираш, кўзга ҳар хил нарсаларнинг кўриниши, кўз қорачиғида ўзгариш, юрак уришининг (ритм) бузилиши, чанқоқ босиши, бош айланиши ва оғриши, оёқ-қўлларнинг музлаши, жигар, бош мия, юрак ва бўйрак фаолиятларининг бузилиши қўзиқориндан заҳарланиш белгиларидир.\nҚўзиқориндан заҳарланишнинг илк белгилари пайдо бўлиши биланоқ шифокорга мурожаат этиш зарур.\nШифокор келгунга қадар қайнатилган илиқ сув ёки газсиз минерал сув ичиш, оёқ-қўлларга иссиқ грелкалар қўйиб ётиш тавсия этилади.\nЗаҳарланишнинг олдини олиш учун ёввойи ҳолда ўсган қўзиқоринларни истеъмол қилманг, автомобиль ва темир йўллари атрофидан қўзиқорин терманг, уларни хомлигида татиб кўрманг, уй шароитида тайёрланган қўзиқоринли консерваларни, қоқиларни, икра ва салатларни кўча-кўйлардан сотиб олиб истеъмол қилманг. Ошқозон-ичак йўллари касалликлари бор одамларга, ҳомиладорларга ва эмизикли аёлларга қўзиқоринли овқатлар истеъмол қилиш ман этилади.\nЗаҳарли қўзиқоринлар кўпинча истеъмол учун яроқли қўзиқоринлар ёнида ўсади ва уларга жуда ўхшайди.\nАгар истеъмол учун яроқли қўзиқоринлар нотўғри сақланса ёки таом тайёрланса истеъмолга яроқсиз ва заҳарли бўлиб қолади.\nТўғри тайёрланган қўзиқоринларни асосий овқат сифатида эмас, овқатга қўшиб истеъмол қилиш лозим.\nЯнги узилган қўзиқоринларни ҳатто музлатгичда ҳам бир кундан ортиқ, тузланган ва консерваланганларини эса, бир йилдан ортиқ сақлаш мумкин эмас.\nҲар бир фуқаро ўз соғлиги учун ўзи қайғуриши лозим.\nсанитария бўлими врачи.\nБОТУЛИЗМ – ХАВФЛИ КАСАЛЛИК\nОвқатдан заҳарланиш туфайли келиб чиқадиган касаллик ботулизм деб аталади. Кўпинча дудланган ва тузланган гўшт, колбаса, балиқ, сабзавот маҳсулотларини овқатга нотўғри ишлатиш туфайли...\nКОНСЕРВА — БУ ЗАХАРМИ?\nКундалик ҳаётимизда сабзавот, мева ва қўзиқоринларни консервалаш усулидан кенг фойдаланганимизда санитар нормаларга кўп ҳолларда амал қилмаймиз. Консервани нотўғри тайёрлаш ва...\nТАЛАБЛАРГА АМАЛ ҚИЛСАНГИЗ...\nКундалик турмушимизда кишилар саломатлигига хавфсоладиган, кўпгина юқумли касалликлар, турли кўринишдаги заҳарланишлар учраб туради. Санитария ва шахсийгигиена қоидаларига риоя этмаслик, ўз саломатлигига...\nТАВАККАЛ ҚИЛМАГАН МАЪҚУЛ.\nҚўзиқориндан мазали таом тайёрланишини биламиз, лекин унинг киши организмига зарарли таъсирлари ҳақида тўлиқ тасаввурга эгамизми? Баҳор ва куз ойларида қир-адирлар, майсазорлар ва...\nҚЎЗИҚОРИНДАН ЭҲТИЁТ БЎЛИНГ!\nБаҳор, куз ойларида қир-адирлар, майсазорлар ва ариқ бўйларида ҳар хил турдаги қўзиқоринлар ўса бошлайди. Улар бир-бирига жуда ўхшаб кетади....


Бунинг пулига учта «айфон беради: «Xiaomi» 108 Мп камерали смартфонини тақдим этди (видео) | Futura – ҳаммаси ахборот технологиялари, маркетинг ва стартаплар ҳақида Бунинг пулига учта «айфон беради: «Xiaomi» 108 Мп камерали смартфонини тақдим этди (видео) – Futura – ҳаммаси ахборот технологиялари, маркетинг ва стартаплар ҳақида\n24 sentyabr 22:01\n«Xiaomi» компанияси 108 Мп камерали смартфонини тақдим этди.\n«Mi Mix Alpha» — сиз учратган смартфонлар орасида бунақаси бўлмагани аниқ\nХўш, смартфоннинг нимаси эътиборга лойиқ?\nБиринчидан, — смартфон корпусининг 180,6 фоизи (!) экрандан иборат. Фақат тепаси ва пастида озгина жой, ортидаги камера учун ажратилган вертикал линия экрандан холи, холос.\nИккинчидан, «Mi Mix Alpha»нинг камераси бошқача: илк маротаба 108 Мп сенсорли камерани «Xiaomi» компанияси «Samsung» билан бирга яратди. Қўшимча камералари ҳам чаккимас: кенг бурчакли 20 мегапикселли ҳамда телеобъективли 12 мегапикселли камераси бор.\nУчинчидан, бу «Xiaomi»нинг илк 5G-смартфони.\n«Mi Mix Alpha» йил охиригача сотувга чиқарилиши айтилмоқда. Аммо адади чекланган. Нархи: 19 999 юань — 2 800 АҚШ доллари атрофида.\nXiaomi Mi Mix 4 смартфони 64 МП камера билан жиҳозланиши мумкин\nWant create site? Find Free WordPress Themes and plugins.Интернетдаги ресурсларда тез орада тақдим этилиши кутилаётган янги Xiaomi флагманига оид маълумотлар пайдо бўлмоқда. 3dnews нашрининг ёзишича, мазкур смартфон Xiaomi раҳбари Ван Тен Weibo тармоғидаги изоҳларнинг бирида Mi Mix 4 камераси Samsung ISOCELL Bright GW1 модулини ортда қолдирадиган 64 млн пикселли янги датчик билан жиҳозланишини ёзган. Қурилма 2К […]\n5 iyul 13:54\nXiaomi Хитойда телевизор сотуви бўйича биринчи бўлди\nWant create site? Find Free WordPress Themes and plugins.Бир вақтнинг ўзида учта тадқиқот компаниялари тақдим этган маълумотларга кўра, Xiaomi компанияси 2019 йилнинг биринчи ярмида телевизор сотуви бўйича биринчи ўринни эгаллади. Қизиғи, телевизор бозорига Xiaomi 2013 йилда кириб келган. Яқинда эълон қилинган маълумотларга қараганда, Xiaomi Ҳиндистондаги телевизор бозорининг 39%ни банд қилган. Жорий йилнинг июгь ойида компания […]\n24 iyul 12:44\nWant create site? Find Free WordPress Themes and plugins.Ўтган ойда CC сериясининг илк қалдирғочи Xiaomi CC9, экран тирқишига эга Samsung Galaxy M40, шунингдек, OPPO’дан дунёда биринчи экран ости камерали смартфонлари харидорлар эътиборига ҳавола этилди. Xiaomi Mi CC9 Xiaomi компанияси CC9 яратилгани ҳақида эълон қилди — компаниянинг ёш аудиторияга мослаштирилган смартфонлар янги сериясидаги биринчи модель. Ушбу […]\n2 iyul 19:00\nWant create site? Find Free WordPress Themes and plugins.Смартфонларни ишлаб чиқарувчи бу компания акцияларини бирламчи жойлаштиришни режалаштирмоқда. Бу йил учун биржага чиқишдаги энг аҳамиятли воқеа бўлади — Xiaomi 100 млрд АҚШ долларига баҳоланиши мумкин, деб ёзади Кун сайти. Смартфонлар бозорига хос бўлган кучли рақобат билан собиқ муваффақиятсизликлардан ўнгланиш осон эмас. Мобил технологияларнинг BlackBerry ва Nokia […]\nXiaomi компанияси Redmi туркумидаги арзон ноутбук чиқаришини тасдиқлади\nWant create site? Find Free WordPress Themes and plugins.Xiaomi компанияси RedmiBook 14 номи остидаги чиқариладиган ҳамёнбоп ноутбук чиқарилишини расман маълум қилди, деб ёзади GizChina. Қурилма эртага тақдим қилинади. Тасвирга қараганда янги ноутбук юпқа корпус билан жиҳозланади. У аниқлиги 1920х1080 пиксель бўлган 14 дюймли экран, Intel Core i3/i5/i7 процессорлари ва NVIDIA GeForce MX250 видеокартаси билан жиҳозланади. […]\nЭнг тез ишловчи смартфонлар аниқланди (ТОП-10)\nWant create site? Find Free WordPress Themes and plugins.«Antutu» бенчмарки энг тез ишловчи 10 та андроид-смартфон номини маълум қилди, деб ёзмоқда Хабар сайти. Биринчи ўринда яқинда тақдим этилган «Xiaomi Mi 9» смартфони. «Snapdragon 855» процессори ўрнатилган бу қурилма 371 849 балл тўплади. Гарчи «Lenovo Z5 Pro GT» смартфони ҳам «Snapdragon 855» процессорида ишласада, унга иккинчи ўрин тегди […]\n11 mart 9:42


Машҳурликка эришиш осон эмас. Ёки гўзал ташқи кўринишга эга бўлиш керак, ёки иқтидор. Агар иккаласи ҳам бўлса, унда фақатгина ҳаракат. Бугунги шарҳимизда нафақат маҳоратга, балки табиат инъом қилган гўзал кўринишга ҳам эга машҳурларимизнинг келинлик либослари рекламаси учун тушган суратлари.\nАктриса Зарина Низомутдинова маҳорати ва гўзал ташқи кўриниши билан кўплаб мухлислар қозонган. Унинг гўзаллиги ва машҳурлигидан унумли фойдаланадиган келинлик либослари салонидан бири - SHADOZI.\nАктриса ҳозирги кунда кино оламида таниқли ва талабгир актрисалардан бири эканлиги сир эмас. У Sapfir тўй либослари салони тўпламлари учун амалга оширилган фотосессияда иштирок этган.\nЎзбекистонда хизмат кўрсатган артист Райҳон Ғаниева ҳам энг юртимизнинг энг машҳур инсонларидан ҳисобланади. Унинг гўзаллиги ҳамда машҳурлиги La sposa тўй либослари салонинг юзига айланиш имконини берган.\nПаризода тахаллуси билан машҳур раққоса Дилноза Шерматовани ҳам табиат гўзал ташқи кўриниш билан сийлаган. Бир қатор машҳур юлдузларимиз сингари у ҳам рекламаларда суратга тушиб туради. Бугунги шарҳимизда эса унинг SHADOZI ва Je t'aime тўй либослари салонлари учун тушган суратлари ўрин олган.\nШаҳзода Матчонова жуда нафосатли ва нозик дидли актрисаларимиздан бири бўлиб, у реклама қилаётган либослар ҳам жуда нафис. Суратда Klara and Ruha дизайнерлари томонидан яратилган либос.\nНашр санаси: 31-05-2019


Гиёҳвандлик - энг хавфли иллат\nГиёҳвандлик - энг хавфли ...\nБугун инсоният илм-фан, техника таррақиёти натижасида янги-янги чўққиларини забт этмоқда. Бироқ жаҳонда халқлар, миллатлар келажагига таҳдид туғдирувчи бир қанча омиллар ҳамон сақланиб қолмоқда. Ана шундай хатарлардан бири гиёҳвандлик балосидир.\nГлобал муаммога айланган ушбу иллатга қарши курашишда давлатлараро ҳамкорлик муҳим аҳамият касб этади.\nҲозирги кунда ер юзидаги наркобизнесда айланаётган пул маблағи дунё аҳолисининг озиқ-овқат, таълим тизими ва тиббий хизматга сарфланаётган харажатларидан анча кўплиги билан фарқланиши ҳеч кимга сир эмас. Энг ачинарлиси, гиёҳвандлик оилалар ва миллат генофондининг бузилишига сабаб бўлмоқда.\nГиёҳвандлик – инсон маънавиятига зид бўлган, унинг ижтимоий-руҳий ҳолатини буткул издан чиқарадиган ғоят хатарли иллат, бедаво хасталикдир. Ушбу иллатга қарши курашиш, ёшларимизни асраш мақсадида мамлакатимиз миқёсида тизимли ишлар ташкил этилмоқда.\nШу мақсадда ушбу тадбирга Ўзбекистон Республикаси Вазирлар Маҳкамаси ҳузуридаги Наркотик моддаларни назорат қилиш миллий ахборот-таҳлил маркази бўлим бошлиғи Шухратжон Ғуломов таклиф этилди. У ўзининг маърузасида бугунги кунда гиёҳвандликка қарши кураш борасида халқаро тажриба ва Ўзбекистонда амалга оширилаётган ишлар тўғрисида тўхталиб, гиёҳвандлик оқибатида ўз келажаги, ҳаётини қоронғу кунларга алмашган шахсларнинг ачинарли қисматларини ҳаётий мисоллар асосида тушунтириб берди.


"QO’QON 1912" профессионал футбол клуби » Вазирлар Маҳкамаси қарори ижроси, “Истиқлол”нинг кейинги тақдири, вилоятда клублар сони оширилиши. Фарғона вилояти футбол ассоциацияси биринчи вице-президенти Носир Отақўзиев билан суҳбат\nҲакамлар фаолиятида аниқланган коррупцион ҳолатлар Этика қўмитаси томонидан кўриб чиқилди - 28.11.2020\nЎзбекистон Кубоги қуръасининг формати маълум қилинди - 13.11.2020\nПро лига. Элита учун курашувчи жамоаларнинг кейинги тақвими маълум - 01.11.2020\nЖЧ саралашдаги рақибимиз Саудия Арабистони сентябрь ва октябрда дам олди, ноябрда иккита ўйин ўтказади - 15.10.2020\nОКТЯБРЬ ОЙИДАГИ ЎЙИНЛАР ТАҚВИМИ - 30.09.2020\n“Ман Сити” Месси ва Рамосга таклиф тайёрламоқда! - 15.11.2020\n«Барселона» сўнгги 18 йилдаги энг ёмон стартни намойиш этди - 01.11.2020\nGolden Boy учун номзодларнинг якуний рўйхати эълон қилинди - 15.10.2020\nДрогбага УЕФА Президенти соврини топширилади - 30.09.2020\n“ТУРОН”НИНГ МАҒЛУБИЯТСИЗ ОДИМЛАРИ - 15.11.2020\n57 ёшида “Нефтчи”га қарши ўйнаган, Юрий Саркисянга қизил карточка кўрсатган қўқонлик футбол фахрийси билан интервью - 03.11.2020\nВазирлар Маҳкамаси қарори ижроси, “Истиқлол”нинг кейинги тақдири, вилоятда клублар сони оширилиши. Фарғона вилояти футбол ассоциацияси биринчи вице-президенти Носир Отақўзиев билан суҳбат\nХўш, ҳукуматимиз томонидан қабул қилинган мазкур норматив-ҳуқуқий ҳужжатлар ижроси юзасидан жойларда қандай ишлар амалга оширилмоқда?\nХабарингиз бор, Ўзбекистон Республикаси Президентининг “Ўзбекистонда футболни ривожлантиришни мутлақо янги босқичга олиб чиқиш чора тадбирлари тўғрисида” 2019 йил 4 декабрдаги ПФ-5887-сон Фармони ижросини таъминлаш мақсадида Вазирлар Маҳкамасининг “Худудий футбол ассоциациялари фаолиятини янада қўллаб-қувватлаш чора-тадбирлари тўғрисида” 2020 йил 22 май кунги 311-сон Қарори қабул қилинди.\nХўш, ҳукуматимиз томонидан қабул қилинган мазкур норматив-ҳуқуқий ҳужжатлар ижроси юзасидан жойларда қандай ишлар амалга оширилмоқда? Биз ушбу масала юзасидан Фарғона вилояти футбол ассоциацияси биринчи вице-президенти Носир Отақўзиев билан суҳбатлашдик.\n– Носир ака, хабарингиз бор, Вазирлар Маҳкамасининг “Худудий футбол ассоциациялари фаолиятини янада қўллаб-қувватлаш чора-тадбирлари тўғрисида” 2020 йил 22 май кунги 311-сон Қарори қабул қилинди. Мазкур қарор ижроси юзасидан Фарғона вилоятида қандай ишлар амалга оширилмоқда?\n– Аввало муҳтарам Президентимиз Шавкат Миромонович Мирзиёевнинг спортга, хусусан футболга бўлган эътибори барчамизга бирдек қувонтиради ва катта масъулиятларни юклайди. Ўзбекистон Республикаси Президентининг “Ўзбекистонда футболни ривожлантиришни мутлақо янги босқичга олиб чиқиш чора тадбирлари тўғрисида”ги 2019 йил 4 декабрдаги ПФ-5887-сон Фармони ижросини таъминлаш мақсадида Вазирлар Маҳкамасининг “Худудий футбол ассоциациялари фаолиятини янада қўллаб-қувватлаш чора-тадбирлари тўғрисида”ги 2020 йил 22 май кунги 311-сон Қарори қабул қилиниши худудий футбол ассоциацияларига янада кенгроқ имкониятларни тақдим этади. Очиғини айтганда, бу каби ҳукумат даражасидаги ҳужжатлар ҳали бизда қабул қилинмаган эди. Мазкур ҳужжатларда футболга шу қадар катта эътибор берилганки, масалан бир ёш болакайнинг мактабгача таълим муассасасидаги фаолиятидан бошлаб то келажакда профессионал футболчи бўлиб етишишигача бўлган давр батафсил тушунтириб берилган. Бу ўз-ўзидан футболда тизим ишлаши лозимлигини, айтиб ўтганимдек, бола мактабгача таълимдаёқ футболга қизиқа бошласа, кейинчалик умумтаълим мактабида, сўнгра БЎСМда, ўз келажагини футболда кўраётган бўлса, албатта футбол маҳорат мактаблари(академия)да таҳсил олиши кераклигини кўрсатади. Ҳақиқатдан ҳам футболда тизим ишлайдиган бўлса, биринчи навбатда болалар футболи ривожланади, ўзбек футболининг пойдевори мустаҳкам бўлади.\nБарчамизга маълум, эндиликда худудий футбол ассоциациялари маҳаллий ҳокимликлар кўмаги остида бюджет маблағларидан молиялаштирилади, моддий-техника базалари таъминланади. Фарғона вилояти ҳокими Шуҳрат Мадаминович Ғаниев футболга бефарқ бўлмаган инсон. Кўпчилигимиз яхши биламиз, у киши ҳам аслида спортчи ҳисобланади. Шахсан мени вилоят футбол ассоциацияси биринчи вице-президенти лавозимида фаолият бошлашимга ҳам айнан Шуҳрат Мадаминович сабабчи бўлганлар. У киши мени ёнига чақириб, мана озми кўпми, футбол ичида юрибсан, мамлакатимиз даражасида танилган футболчи бўлиб етишдинг, энди ана шу тажрибаларни ёшларга ўргатиш, вилоят футболи ривожига ўз ҳиссангни қўшиш вақти етиб келди деб айтиб ўтгандилар. Албатта, мен бу ишончни оқлашга астойдил ҳаракат қиламан.Ўз навбатида бошқа вилоятлар футбол ассоциациялари фаолиятига ҳам назар ташласак, масалан Андижонда Бекзод Каримов, Наманганда Шуҳрат Мирхолдиршаев, Сирдарёда Рустам Қодиров, Хоразмда Мақсуд Каримовлар вице-президент сифатида фаолият олиб бормоқдалар. Футбол бу – бизга бегона касб эмас, футболни ичида ўсдик, катта тажриба тўпладик.\nРеспубликамиз миқиёсида қабул қилинган ҳуқуқий-меъёрий ҳужжатлар ижросини таъминлаш мақсадида тезкорлик билан вилоятимиз ҳокимининг қарорлари қабул қилинди. Шуни алоҳида таъкидлаш ўринли бўлардики, вилоятимиз ҳокими Шуҳрат Ғаниев бизни, хусусан Фарғона футболи ривожи учун ҳаракат қилмоқда, бевосита қўллаб-қувватламоқда. Амалга оширилаётган ишларга яққол мисол тариқасида айтиш мумкинки, вилоятимиз ҳокими ташаббуслари билан Фарғона вилояти футбол ассоциациясига жами 4 гектардан зиёдроқ худудни қамраб олган “Футбол маркази” биноси фойдаланиш учун тақдим этилди. Мазкур марказда анжуманлар зали, футзал майдони, 4 та футбол ўйнаш учун сунъий қопламали майдонлар, шунингдек, вилоят футбол ассоцияциаси мутахассислари меҳнат фаолиятларини олиб боришлари учун алоҳида хоналар мавжуд. Амалга оширмоқчи бўлган режаларимиз қаторида келажакда ушбу марказни кўнгилочар масканга айлантириш масаласи турибди. Ушбу марказ вилоят аҳолисини спортга жалб этиш, соғломлаштириш маскани сифатида шаклланади. Бундан ташқари марказ жойлашган худуддаги маҳалла фуқаролар йиғини билан ҳам музокаралар ўтказдик. Ушбу музокаралардан мақсадимиз маҳаллий ёшларни футболга кенг жалб қилиш, футболнинг оммавийлигини ошириш каби вазифалардан иборат.Хусусан таниқли собиқ футболчилар Анвар Бердиев, Иқбол Акрамов, Мансур Саидовлар билан футбол тўгаракларни ташкил этиш бўйича ўзаро келишувга эришдик. Юртимизда коронавирус пандемияси бартараф этилиши билан мазкур тўгараклар ўз фаолиятини бошлайди.\n– Вазирлар Маҳкамасининг 2020 йил 22 май кунги 311-сон Қарорига кўра, эндиликда ҳар бир туман ёки шаҳарда ўз стадионига эга бўлган футбол клуби мавжуд бўлиши ҳақида алоҳида банд мавжуд. Ушбу банд ижросини таъминлаш бўйича вилоятда қандай ишлар амалга оширилмоқда?\n– Вазирлар Маҳкамасининг ушбу Қарори ижросини таъминлаш бўйича, вилоятимиз ҳокимининг 137-сонли Қарори қабул қилинди ва бу зиммамизга катта масъулиятли вазифаларни юклади. Фарғона вилоятида жами 19 та туман ва шаҳар мавжуд. Ҳозирги кунда вилоятимиз биринчиликларида иштирок этиб келган 14 та жамоа бор бўлса, биз бу борада ишлаб, уларнинг сонини 20 тага етказиш бўйича ҳаракат қилмоқдамиз. Нега 20 та демоқдамиз? Чунки масалан Олтириқ туманини ўзида 2-3 та рақобатбардош футбол клуби бор, ўйлаган мақсадларимизни тўлиқ амалга ошира олсак, вилоятимиз биринчиликларида иштирок этадиган жамоалар сони 25 тадан ортиши ҳа мумкин.\nБиласиз, вилоятимизда “Ҳоким кубоги”, “Прокурор кубоги” каби оммавий футбол мусобақалари ўтказиб келинади. Режамизга кўра, жорий мавсумдан эътиборан улар қаторига “Фарғона вилояти футбол ассоциацияси кубоги” мусобақаси ҳам қўшилиши керак эди. Ҳозирда мавжуд шароитдан келиб чиқиб мазкур масала бўйича ишлаяпмиз, насиб бўлса албатта амалиётга татбиқ этилади.\n– Вилоят футбол ассоциациясининг ОАВ билан ишлаш холати қандай? Ижтимоий тармоқларда саҳифалари борми? Шунингдек, 2-лига мусобақларини маҳаллий телевидениеларда ёритиш бўйича ишлар олиб борилмоқдами?\n– Албатта, вилоят футбол ассоциацияси ОАВ вакиллари билан узвий алоқада бўлгани холда иш олиб боради. Бизнинг телеграм, фейсбук, ютуб каби ижтимоий тармоқларда расмий саҳифаларимиз мавжуд ва уларда вилоятимиз ва ўзбек футболига оид янгиликлар, видеороликлар мунтазам жойлаб борилмоқда. Шунингдек, 2-лига учрашувларини вилоят телевидениеси орқали ёритиб бориш бўйича музокаралар ўтказиб, бу борада келишувга эришганмиз.\n– Айни вақтда ЎзПФЛ томонидан ташкил этиладиган лигаларда Фарғона вилоятидан жами 4 та клуб иштирок этмоқда. Суперлигада “Қўқон-1912”, ПРО-Лигада “Нефтчи”, “Истиқлол” ва “Турон” жамоалари. Ушбу жамоаларнинг айни дамдаги холати қандай?\n– Биз ушбу футбол клублари билан мунатазам яқиндан алоқада бўлиб турибмиз. Барча 4 та жамоанинг ҳам стадионларига бориб, айни дамдаги холатларини ўрганиб келдик. “Қўқон-1912” жамоасининг уй стадиони Суперлига талабаларига тўлақонли жавоб беради. “Турон” жамоасига тегишли стадион ҳам, Қиргулидаги “Нефтчи” стадиони ҳам қайта таъмирдан чиқарилиб, мавсумга шай холатга келтирилган. Шу ўринда “Нефтчи” жамоаси ўйингоҳида олиб борилган бунёдкорлик ишлари учун Фарғона вилояти ҳокимлигига, Фарғона нефтни қайта ишлаш заводи раҳбариятига ўз миннатдорчилигимни изҳор қилган бўларим. Энди “Истиқлол” жамоасига ҳақида айтадиган бўлсак, бу жамоа янги мавсумни муҳташам “Истиқлол” стадионида ўтказади деб айта оламан. Бу борада барча келишувлар амалга оширилган.\n– Носир ака, мазмунли суҳбат учун раҳмат! Келгусидагн фаолиятингизда улкан муваффақиятлар тилаймиз.\n1 Металлург 24 58\n2 Пахтакор 24 53\n3 Насаф 24 52\n4 Навбаҳор 24 42\n5 АГМК 24 39\n6 Қизилқум 24 33\n7 Локомотив 24 31\n8 Бухоро 24 28\n9 Бунёдкор 24 28\n10 Андижон 24 24\n11 Сўғдиёна 24 21\n12 Сурхон 24 21\n13 Машъал 24 17\n14 Қўқон-1912 24 16


Танқиддан сўнг Спитамен шоҳкўчасига замонавий светофор ўрнатилди - zarnews.uz\nZarnews.uz сайтида «Фойдаси йўқ «зебра», бордюрга чиқиб кетган машина» сарлавҳали мақола берган эдик. Унда шаҳримизнинг Спитамен шоҳкўчасидаги Самарқанд давлат университетининг 1-ётоқхонаси жойлашган йўлдаги зебра чизиқларига ҳайдовчиларнинг эътиборсиз муносабати, натижада юз бераётган йўл транспорт ҳодисалари ҳақида ёзилганди. Ушбу жойга светофор ёки видеокамера кузатуви ўрнатилиши таклифи берилганди.\nМуаллиф Дилмурод Атауллаевнинг хабар беришича, яқинда Спитамен шоҳкўчасига замонавий, пиёдалар томонидан бошқариладиган светофор ўрнатилибди. Бу пиёдалар хавфсизлигини таъминлашга хизмат қилиши шубҳасиз.\nПойтахтдаги чорраҳаларга нега “Вафел чизмалари” ётқизилди?\nСветофор соз ҳолатга келтирилди\nСветафор ишламагани сабаби айтилди\nИштихон туманидаги светофорлар қачон бардавом ишлайди?!\n"Светофорнинг қизил чироғида тўғрига ўтиш учун турган ҳайдовчилар ўнгга қайриладиганларга йўлни бўшатиб беришга мажбур эмас"


Болалар далада соғлиғидан айрилмоқда\n01 декабр 2020, Тошкент вақти: 13:21\nБолаларни бир томондан¸ давлат идоралари¸ иккинчи томондан эса¸ қашшоқлик мажбурий меҳнат¸ биринчи галда пахта даласига ҳайдамоқда.\nХалқаро миграция ташкилотининг Тожикистондаги ваколатхонаси маълумотларига кўра, 15 ёшгача бўлган тожикистонлик болаларнинг 70 фоизи мажбурий дала ишларига жалб этилмоқда.\nХалқаро меҳнат ташкилоти болаларни эксплуатация қилишнинг олдини олиш дастури масъули Питер Ҳуст Озодлик радиоси тожик хизмати мухбири билан суҳбатда мамлакатда ҳар йили тахминан 400 минг тожикистонлик пахта йиғим-теримига жалб этилаётгани, уларнинг 40 фоизини ўсмирлар ташкил қилишини билдирди.\nХалқаро ташкилот расмийси Тожикистонда Ўзбекистондагидан фарқли ўлароқ болаларни давлат миқёсида меҳнатга жалб этиш кузатилмаса-да, улар ўз яқинларининг ташаббуси билан қишлоқ хўжалик ишларига жалб этилаётгани, бу эса, ўз навбатида, халқаро ташкилотлар хавотирига сабаб бўлаётганини таъкидлайди. Питер Ҳустга кўра, ҳашаротларга қарши кимёвий моддалар сепилган майдонда, зах ерда соатлаб ишлаш болалар саломатлигига салбий таъсир ўтказмай қолмайди.\n- Болалар эксплуатация қилинишининг олдини олиш борасида гапирар эканмиз, биз энг аввало 14 ёшгача бўлган болаларни назарда тутамиз. Қонун бўйича уларни меҳнатга жалб этиш тақиқланади. Шу билан бирга, 15 ва 17 ёшдаги болалар ҳам назарга олинадики, уларнинг меҳнат қилиши учун иш берувчи етарли шароит яратиб бериши лозим. Масалан, дам олиш учун етарли вақт, меҳнатига яраша иш ҳақи бериш ва улар хавфсизлигига оид масалалар шулар жумласидандир. Айни пайтда биз Тожикистон ҳукумати билан қишлоқ хўжалиги соҳасида болалар меҳнатига доир мавжуд муаммоларни бартараф этиш борасида ҳамкорликни йўлга қўйиш ниятидамиз, дейди халқаро ташкилот расмийси.\nПитер Ҳустнинг билдиришича, Тожикистоннинг Сўғд, Хатлон вилоятларида болаларнинг каттагина қисми қишлоқ хўжалик ишларига жалб этилган, Бадахшон вилоятида эса 65 фоиздан ортиқроқ бола иш ҳақи тўланмасдан ишлатилаётган экан.\nМустақил кузатувчилар Тожикистонда мавжуд иқтисодий-ижтимоий муаммолар ва қашшоқлик ортидан оила бошлиқларининг хориж мамлакатларга чиқиб кетаётгани мамлакатда болалар меҳнати суиистеъмол қилинишига асосий омил бўлаётганини таъкидлашади.\nСўғд вилоятининг Панжакент туманига қарашли Шўрча қишлоғида истиқомат қилувчи 12 ёшли Обиданинг отаси ҳам кўп қатори Россияга иш ахтариб кетгани сабабли экин экиш, ҳосил йиғиш ва бошқа юмушлар у ва онаси зиммасига юклатилган экан.\n- Қўш ҳайдаб, ер ҳайдаймиз, картошка экамиз. Буғдойларни ўриб, хирмонга олиб келиш ҳаммаси бизнинг зиммамизда. Яна кузги буғдой экамиз, боғимиздаги дарахтлар тагини юмшатамиз, дейди Обида.\nСуҳбатдошимизнинг онаси Шарофат қишлоқда ўз экин ерига эга бўлмаган кишилар бола-чақаси билан катта ер эгаларининг экин майдонларида ишлашини айтади. Аёлга кўра, эртаю-кеч “бойлар” ерида меҳнат қилган қашшоқ оилалар меҳнати эвазига баъзида бир-икки қоп буғдой олиш билан кифояланадилар. Шарофатнинг айтишича, кўпинча бу оилалар касал бўлиб қолган болаларини даволаш учун зарур маблағ ҳам тополмай қоладилар.\n- Қишлоқ болаларининг куни меҳнат билан ўтаяпти. Бечоралар катта одамлардек рўзғор ташвиши бошига тушиб қолган. Қорни тўйиб нон емайди. Ўз вақтида мактабга боролмайди. Кўп болалар бўйи ўсмай, касалванд бўлиб қолган. Биз ёшлигимизда арава тортиш, кўчада исириқ тутатиш, қўш ҳайдаш деган нарсани билмаганмиз. Бу бечоралар пул топиш, оила боқиш учун шу оғир ишларнинг ҳаммасини қилади, дейди Рудакий туманида яшовчи Олмахон.\nАйни пайтда мустақил таҳлилчилар тожик жамиятида болалар эксплуатация қилинишига ҳали-ҳозир чек қўйиб бўлмаслигини, зеро меҳнатга жалб этилаётган бу болалар аксариятининг оиласи қашшоқликда кун кечиришини таъкидлашади. Шу нуқтаи назардан, кузатувчиларга кўра, оилани боқиш учун улар меҳнат қилишга мажбурлар.\nХалқаро миграция ташкилоти маълумотларига кўра, айни пайтда дунё бўйлаб 15 ёшгача бўлган тахминан тақрибан 200 миллион бола кам ҳақ тўланадиган ишларда ишлайди.


жамоалари қатори халқаро федерация мутасаддилари ҳам ташриф буюрМОҚда.Кеча Тошкент халқаро аэропортида жаҳон таэквондо федерацияси раҳбари ...\nЖасур Матчанов МОҚ Бош котиби лавозимидан озод этилди\nнавбатдан ташқари XXXVI Бош Ассамблея йиғилиши ўтказилди. Унда МОҚ президенти Рустам Шоабдураҳмонов, вице-президент Азизжон Комилов ҳамда ... Комилов ҳамда Бош Ассамблея аъзолари иштирок этишди. Фото: МОҚ матбуот хизмати Йиғилиш кун тартибида 2018 йил январь ойидан буён ...\nўтамиз, жорий йилнинг январида Миллий олимпия қўмитаси (МОҚ) расмий сайтида Каратэ федерациясининг собиқ раиси Нурхон Нафасовнинг ...\nолимпия қўмитаси матбуот хизмати хабар берди. Тадбирда қатнашган МОҚ Бош котиби Жасур Матчановнинг айтишича, «Ҳумо арена»си универсал спорт ... Бундан ташқари аренага 6 мингдан зиёд мухлислар келиши кутилМОҚда. Очилиш маросимида бош ғоя санъат ва спортни биргаликда уйғунлаштириб ...\nОсиё Олимпия Кенгашининг 38-Бош Ассамблеяси (ООК) ўз ишини олиб борМОҚда. Бош Ассамблея давомида 2019-2022 йиллар учун ташкилот раҳбариятига, ... ва шу тариқа у Осиё Олимпия Кенгаши вице-президенти бўлди. Бу ҳақда МОҚ матбуот хизмати хабар берди. Эслатиб ўтамиз, Умид Аҳмаджонов шунингдек ...\nбуён Ўзбекистон Миллий олимпия қўмитаси (МОҚ) ва республика каратэ федерацияси собиқ раҳбари Н.Нафасов ўртасидаги зиддиятнинг иккинчи босқичи бошлагандек... Нега? Маълум вақт аввал ... келишмовчилик бутун оммага маълум бўлиб улгурган эди. Кеча МОҚ сайтида жойлаштирилган гўёки «Н. Нафасовнинг кидикорлари фош этилгани» ...\nУмид Аҳмаджонов Томас Бах билан расмий учрашув ўтказди. Бу ҳақда МОҚ ахборот хизмати хабар берди. Томонлар бунгача Пхёнчхандаги қишки Олимпия ...\nУмид Аҳмаджонов Шаҳрам Ғиёсовга: «Мамлакатимизда сенга тенг келадиган рақиб йўқ»\nташрифи давомида Умид Аҳмаджонов қабулида бўлди. Учрашув давомида МОҚ раҳбари Шаҳрамни 2020 йили Токиода бўлиб ўтадиган Олимпия ўйинларида ... Шаҳрамни 2020 йили Токиода бўлиб ўтадиган Олимпия ўйинларида кўрМОҚчи эканлиги ҳақида гапирди. «Шаҳрам, сени бекорга океан ортига, узоқ ...\nШайх Аҳмад Ас-Сабоҳ Умид Аҳмаджоновни Лозаннага таклиф қилди\nЎзбекистон миллий олимпия қўмитасига ҳам ташриф буюрди. Ас-Сабоҳни МОҚ президенти Умид Аҳмаджонов ҳамда Жисмоний тарбия ва спорт вазири Шоакром ...


Британияда антибактериал қопламага эга дунёдаги биринчи телефон ишлаб чиқилди. Bullit Group компаниясининг Cat S42 телефони корпуси микроблар кўпайиши олдини олувчи кумуш ионларига эга материалдан тайёрланган.\nФото: Bullit Group\nКомпания микробларга қарши Biomaster технологиясини ишлаб чиққан Addmaster фирмаси билан ҳамкорлик қилади. Телефон корпуси айнан шу технология ёрдамида ишлаб чиқилган. Addmaster’нинг кумуш негизидаги материалини пластик, қоғоз, мато, бўёқ ёки қоплама таркибига киритиш ва бунинг эвазига антибактериал қадоқлар олиш мумкин.\nКоронавирус пандемияси вақтида айниқса долзарб бўлган телефоннинг нархи 229 фунт стерлингни ташкил қилади. Янги қурилма 2021 йил бошида сотувга чиқарилади.\nКумуш ионлари эвазига телефон корпусига тушувчи бактерияларнинг 80 фоизи 15 дақиқада, 24 соат ичида эса 99,99 фоизи йўқ бўлади. Телефон корпуси сув ўтказмайди, шу сабабли уни ҳеч ҳам хавотирланмасдан совунли эритма билан ювиш мумкин.\nКейинроқ бундай телефонлар моделларини кўпайтириш режалаштирилган. Жумладан, компания 380 фунт стерлингдан Сat S52, 599 фунт стерлингдан эса Сat S62 моделларини чиқаришга ваъда берган.


Архивы юк | KITAB.UZ - ХАЛҚОНА ГАПЛАР РАДИОСИ\nНишон туманида юк ва енгил автомобиллар тўқнашувида 6 яшар қизалоқ вафот этди\nДастлабки маълумотларга кўра, 12 сентябрь куни соат 11:30 ларда, Қашқадарё вилояти, Нишон тумани ҳудудидан ўтган 4К-333 “Нишон-Грес” автомобиль йўлининг 5-километрида, ҳайдовчи, 1994 йилда туғилган О.Қ. “Газ-5327” русумли юк автомобилини бошқариб кетаётиб, йўлнинг ўнг томонидан кетаётган пиёдани уриб юбормаслик мақсадида қарама-қарши йўлга чиқиб, қаршисидан келаётган ҳайдовчи, 2000 йилда туғилган Ш.Т. бошқарувидагиБатафсил ўқинг\nБангладешда паром юк кемаси билан тўқнашиб, 11 киши ҳалок бўлди\nЧоршанба куни Бангладеш пойтахти Даккадан 160 км узоқликда паром қум ортилган юк кемаси билан тўқнашди, деб хабар берди Reuters агентлиги. Агентлик маълумотларига кўра, авария натижасида камида 11 киши ҳалок бўлган, аксарияти бедарак йўқолган. Ҳалок бўлганлар орасида беш бола ва уч аёл бор. Хабарда айтилишича, паром бортида 40 га яқин йўловчиБатафсил ўқинг\nМушук муҳрланган юк машинасида Тунисдан Германияга етиб олди\nМушук муҳрланган юк машинасида жуда узоқ вақт саёҳат қилди. У юк ташувчи машинага Тунисда тушиб қолган ва Германияга етиб келгандагина ундан хабар топишди. Бу ҳақда “Korrespondent.net”га таяниб “ekolog.uz” хабар берди. Компания ходимларининг бири юк машинаси олдидан ўтаётиб, шубҳали товушни эшитади. Шундан сўнг полиция ёрдамида юк машинаси ичидан мушук топилди. ЧиптасизБатафсил ўқинг\nТошкент — Ўш халқаро автомобил йўлида юк автомобили поезд билан тўқнашиб кетди\nТошкент — Ўш халқаро автомобил йўлининг 185-километрида автоҳалокат содир бўлди. Юк автомобили ҳаракат вақтида бошқарувни йўқотиб юк поезди билан тўқнашиб кетган. Ҳодиса оқибатида қурбонлар ва жабрланганлар йўқ. Aйни пайтда Фавқулодда вазиятлар вазирлигининг "Қамчиқ" махсус қидирув, ёнғин-қутқарув бошқармаси ходимлари юк машинаси ва ҳаракатдаги юк поезди иштирокидаги авария оқибатларини бартараф этишмоқда. ПодробнееБатафсил ўқинг\nЖаслиқда 2та юк машинаси бутунлай ёниб кетди. Бири украинларга тегишли бўлган. Ҳайдовчи воқеа жойида вафот этди (фото)\nҚорақалпоғистонда 2020 йилнинг 23 июль куни соат 18:05 да учта юк машинаси ўртасида автоҳалокат содир бўлди. Воқеа Қўнғирот тумани «Жаслиқ» посёлка фуқаролар йиғини ҳудудидан ўтувчи А-380 автомобиль йўлининг 1009-1010 километрлари оралиғида юз берган. Ўзбекистон Республикаси ИИВ ҳузуридаги Тергов департаментининг маълум қилишича, 26 ёшли ҳайдовчи Ш.С., ўзининг бошқарувидаги «DAF FT XFБатафсил ўқинг\n+18. Жиззахда фалокат: юк машинаси ағдарилиб тушди\nЖорий йилнинг 24 июль куни соат 13:20 ларда, Жиззах вилояти, Шароф Рашидов тумани ҳудудидан ўтган халқаро аҳамиятга эга М39 автомобиль йўлининг 998-километрида ҳайдовчи К.В. бошқарувида бўлган «Traller» русумли юк автомашинасига «Юк кўтаргич» махсус техникасини ортиб ҳаракатланаётган вақтида, ҳайдовчи руль бошқарувини йўқотиши оқибатида юк автомашинаси ағдарилган. Ағдарилиш натижасида тан жароҳати олганларБатафсил ўқинг\nСамарқандда “Lacetti” ва юк машинаси тўқнашди. Қурбонлар бор\nСамарқандда енгил ва юк автомашиналари тўқнашиб кетди, вафот этганлар бор, дея хабар бермоқда ИИВ ҳузуридаги Тергов департаменти. 2020 йил 19 июль куни соат тахминан 06:30 да Самарқанд шаҳри ҳудудидан ўтувчи М-37 автомобиль йўлининг 43 км.да ҳайдовчи 38 ёшли А.З. бошқарувида бўлган “DAF ТЕ 95ХF” русумли автомашинасини Бухоро йўналишидан Тошкент йўналишиБатафсил ўқинг